2020 йил 19 декабрда бўлиб ўтадиган Халқ депутатлари вилоят Кенгашидаги Тошкент вилояти ҳокимининг МУРОЖААТИ\nҲурматли депутатлар, тадбиркорлар ҳамда оммавиий ахборот воситалари ходимлари ва блогерлар!\nБугунги кунда, оғир синов ва машаққатлар билан кечган\n2020 йилни якунлаб, яна бир янги йилни қарши олиш арафасидамиз. Сўз аввалида ҳаммангизни кириб келаётган янги – 2021 йил билан самимий муборакбод этаман! Барчаларингизга тинчлик-тотувлик, сиҳат-саломатлик, файзу барака тилайман!\nМуҳтарам Юртбошимиз бошчилигида олиб борилаётган халқчил, ҳаётбахш ислоҳотларнинг энг жозибадор, ўзига хос жиҳатларидан бири, ҳеч шубҳасиз, барча даражадаги раҳбарларнинг, демак, давлатнинг халқ олдидаги ҳисобдорлиги сўзда эмас, амалда реал воқеликка айланди. Муҳтарам Президентимиз томонидан илгари сурилган ва Янги Ўзбекистоннинг ташриф қоғозига айланган сўзлар, яъни, – “Халқ давлат идораларига эмас, давлат идоралари халқимизга хизмат қилиши керак”, деган сўзларни ҳар биримиз ўзимиз учун дастуриламал қилиб олганмиз, десак, асло муболаға бўлмайди.\nБугун Халқ депутатлари вилоят Кенгашининг мазкур сессиясида сизларнинг тимсолингизда Тошкент вилояти аҳолисига мурожаат йўллар эканман, сўзим аввалида бир мулоҳазани етказишни жоиз кўраман.\nЯъни, нисбатан олганда, оғир ва серсинов келган 2020 йилда эришилган ютуқларимиз замирида, шак-шубҳасиз, давлатимиз раҳбари томонидан олиб борилган, ҳар томонлама чуқур ўйланган, юксак инсонпарварлик тамойилига асосланган сиёсат турганини наинки вилоят ҳокими сифатида, мана шу юрт фарзанди, бир фуқаро сифатида чуқур миннатдорлик туйғуси билан алоҳида эътироф этишни ўз бурчим деб биламан.\nЧунки, ўзингизга яхши маълум – пандемия даврида халқимиз оғир кунларни бошдан кечирди. Ўз навбатида, ижро ҳокимияти, ҳуқуқ-тартибот идоралари, энг асосийси, соғлиқни сақлаш соҳаси ишчи-ходимлари жуда катта масъулиятни ўз зиммаларига олдилар.\nЮзага келган вазиятда бутун мамлакатимизда бўлгани каби, вилоятимизда ҳам барча куч ва имкониятларимизни халқимиз саломатлигини асраб-авайлашга сафарбар этдик. Карантин бошланган кундан бошлаб, энг оғир ва асосийни юкни Тошкент вилояти шифокорлари, соҳага алоқадор бошқа тармоқлар вакиллари қабул қилиб олдилар. Жуда қисқа муддатларда вилоятимиздаги ижтимоий объектлари карантин ҳудудларига айлантирилди, Ватанимизга чет эллардан қайтган юртдошларимиз ҳамда бошқа меҳмонлар Бўстонлиқ, Қибрай туманларида ташкил этилган илк карантин ҳудудида тиббий назоратда бўлишди.\nБундан ташқари, вилоятимиздаги барча шифохоналарни моддий-техник базасини мустаҳкамлаш, каронавирус инфекциясига қарши курашда самарали даволаш амалиётини йўлга қўйишда, юқорида айтганимдек, барча имкониятлар ишга солинди.\nЎтган давр мобайнида, шу мақсадда вилоят ҳокимлиги томонидан 20 млрд. 494 млн. сўм ва маҳаллий ҳокимликлар томонидан 5 млрд. 167 млн сўм дори-дармон ва дезинфекция воситалари захираси, тиббий асбоб ускуналар, автоуловлар учун ажратилди.\nИккита вилоят шифохоналарида ва 19 та шаҳар туман тиббиёт бирлашмаларида каронавирус инфекциясига гумон қилинган беморлар учун провизор ўринлари ҳамда коронавирус инфекияси билан касалланган беморлар учун 6 та ихтисослаштирилган шифохоналари ташкил этилди.\nЖами 5 664 нафар тиббиёт ва бошқа ходимлар (врачлар 653 нафар) фаолият юритиб, уларга 30 млрд. 584 млн. сўм қўшимча тўлов амалга оширилди.\nКоронавирус касаллигига қарши кураш самарасини ошириш мақсадида, 75 дона ДАМАС (5 млрд. 718 млн. сўм), 9 та Фольсваген (3 млрд. 150 млн сўм), 5 та махсус Исузи (2 млрд. 135 млн сўм) автоуловлари билан таъминланди.\nФурсатдан фойдаланиб, мазкур жабҳада сидқидилдан, фидокорона меҳнат қилган соғлиқни сақлаш соҳаси ходимларига, ҳуқуқ-тартибот идораларига, ҳамма синовларни донишмандлик, сабр-бардош билан енгиб ўтаётган халқимизни икки қўлимни кўксимга қўйиб, миннатдорлик билдиришнинг айни мавриди, деб ўйлайман.\nҲурматли халқ вакиллари!\nЮқорида айтиб ўтганимдек, бугун Сизлар билан биргаликда 2020 йил учун белгилаб олинган вазифаларимиз ижроси ва келгуси йилги устувор йўналиш ва вазифаларни белгилаб олишимиз лозим.\nЖорий йилнинг ўтган даврида вилоятни ижтимоий-иқтисодий ривожлантириш борасида бир қатор ишлар амалга оширилди.Жумладан:2020 йилда вилоятда ишлаб чиқарилган ялпи ҳудудий маҳсулот (ЯҲМ) ҳажми 57,1 трлн. сўмни, ўсиш суръати ўтган йилнинг мос даврига нисбатан 102,6 фоизга ташкил этиши кутилмоқда.\nҲисобот даврида саноат маҳсулотлар ишлаб чиқариш ҳажми 58 трлн. 229 млрд.сўмни ташкил этиб, ўтган йилга нисбатан 103,9 фоизни ташкил этди. Бу соҳада вилоятимизнинг республика миқёсидаги салоҳиятини солиштирадиган бўлсак, мамлакатда жами ишлаб чиқарилган саноат маҳсулотларининг қарийб 18% вилоятда жойлашган корхоналарда ишлаб чиқарилмоқда.\nХалқ истеъмоли моллари ишлаб чиқариш ҳажми\n11 трлн. 976 млрд. сўмни ташкил этди. Бу йўналишда вилоятимизнинг улуши республика миқёсида 11,2 фоизни ташкил этиб 3-ўринни эгаллади. Ҳисобот даврида ушбу кўрсаткич бўйича ўсиш даражаси 109,6 фоизни ташкил этди (республика кўрсаткичи 101,9%).\nҚурилиш ишлари ҳажми 5 трлн. 496 млрд. сўмни ташкил этиб, бу қўрсатгич республика миқёсида 7,0 фоиз улуш билан Тошкент шаҳридан кейин 2-ўринни қайд этди.\nКўрсатилган хизматлар ҳисобот даврида 15 трлн. 059 млрд.сўмни ташкил этиб, улуши бўйича 7,6 фоиз билан Тошкент шаҳридан кейин иккинчи ўринда қайд этилди. Ҳисобот даврида ушбу кўрсаткичнинг ўсиш даражаси 103,7 фоизга тенг бўлди (республика кўрсаткичи 102,2 %).\nАҳоли жон бошига нисбатан кўрсатилган хизматлар хажми 2019 йилдаги – 4,1 млн.сўмдан, жорий йилда –5,0 млн. сўмга(101,6 %) ўсди.\nАҳолининг реал даромадлари ўтган даврда 26 трлн. сўмни ташкил этиб, ўтган йилнинг мос даврига нисбатан 115 фоизга, аҳоли жон бошига ҳисоблаганда 8,8 млн сўмга тенг бўлиб, ўсиш суръати 113,2 фоизни ташкил этди.\nЖорий йил учун маҳаллий бюджетнинг даромадлар режаси\n1 трлн. 956 млрд. сўм этиб белгиланган бўлиб, йил якунига қадар белгиланган режа 109 фоизга бажарилиши кутилмоқда.\nВилоятда жорий йил давомида маҳаллий бюджетнинг белгиланган даромад режасининг ошириб бажариш ҳисобига жами 371,7 млрд. сўм қўшимча маблағ шакллантирилди. Бу эса, ижтимоий соҳа ва инфратузилма тизимларида йиғилиб қолган кўплаб муаммоларни ҳал этиш имконини берди.\nҚуйида энг асосий кўрсаткичларга тармоқлар ва соҳалар кесимида тўхталиб ўтаман. Депутатлар ва оммавий ахборот воситалари вакиллари учун таъкидлаймизки, маърузанинг тўлиқ вариантни бугун вилоят ҳокимлигининг веб сайтида эълон қилинади. Вақт нуқтаи назаридан, энг муҳим ва асосий кўрсаткичларга тўхталишга ижозат бергайсизлар.\nЖорий йилнинг январь-ноябрь ойлари давомида вилоятда асосий капиталга киритилган жами инвестициялар ҳажми –\n10 трлн. 857 млрд сўм ва 404 млн. долларни ташкил этди.\nЖорий йилнинг 1 декабрь ҳолатига ҳудудий инвестиция дастурлари доирасида 3 трлн. 644 млрд. сўмлик жами 290 та инвестиция лойиҳалари ишга туширилди ва уларда 8 минг 40 та янги иш ўринлари яратилди.\nУмуман, жорий йилнинг январь-ноябрь ойлари давомида вилоятимизда жами 295 млн АҚШ доллари миқдоридаги тўғридан-тўғри хорижий инвестиция ўзлаштирилди.\nВилоятда амалга оширилаётган лойиҳаларда инновацион лойиҳаларни амалга оширишга алоҳида эътибор қаратилмоқда. Масалан, Юқори Чирчиқ туманидаги "Салубрис Вита" МЧЖда – фармацевтика маҳсулотлари ишлаб чиқаришни ташкил этиш, Қуйи Чирчиқ туманидаги "Борис Интернейшенл" МЧЖда – геосинтетика маҳсулотларини ишлаб чиқариш лойиҳалари шулар жумласидандир.\n2. Экспорт ҳажмининг ошиши, янги маҳсулотлар экспортини йўлга қўйиш ва янги бозорларга кириб бориш тўғрисида.\nЭкспорт ҳажмининг ошиши, янги маҳсулотлар экспортини йўлга қўйиш борасида амалга оширилган ҳаракатлар натижасида жорий йилда 273 та янги корхоналар (161 та саноат, 112 та қишлоқ хўжалиги) экспортга жалб этилиб, вилоятда жами экспорт фаолияти билан шуғулланувчи экспортёр корхоналар сони 578 тага етди.\nШунингдек, ўтган 2019 йилда вилоят экспортёр корхоналари томонидан 307 турдаги 731 хил маҳсулотлар экспортга қилинган бўлса, жорий йилда 411 турдаги 1 048 хил маҳсулотлар экспортга чиқарилди, яъни ўтган йилга нисбатан қўшимча 104 турдаги 317 хил маҳсулот турлари экспорти йўлга қўйилди.\nҲисобот даврига келиб, 295 минг тонна қишлоқ хўжалиги маҳсулотлари экспорт қилинди. Ушбу кўрсаткичнинг энг катта улуши узум 482 минг тонна, дуккакли экинлар (мош, ловия, нўхат) 35 минг тонна, данакли мевалар (ўрик, гилос, шафтоли, олхўри ва бошқалар) 33 минг тоннага тўғри келмоқда.\nЭкспорт ҳажмининг ошиши, янги маҳсулотлар экспортини йўлга қўйиш ва янги бозорларга кириб бориш борасида амалга оширилган ишлар натижасида:\n- 2020 йил учун белгиланган 603 млн. доллар экспорт прогнози, амалда – 611,8 млн. долларга (17 декабрь ҳолатига) ёки 101,5%га бажарилди;\n- ўтган йилга (298 млн. доллар) нисбатан 314 млн долларга кўп маҳсулот экспорт қилинди ва ўсиш суръати 205 фоизни ташкил этди.\n3. Муҳандислик-коммуникация инфратузилмасини ривожлантириш бўйича амалга оширилган инвестиция лойиҳалари (газ, электр энергияси ва иссиқлик таъминотини янада яхшилаш) борасида амалга оширилган лойиҳалар, жалб қилинган инвестициялар, фойдаланишга топширилган лойиҳалар тўғрисида.\nАҳолини ичимлик суви билан таъминлаш ишларини яхшилаш бўйича ҳам бир қатор ишлар амалга оширилмоқда. Жорий йилда аҳолини ичимлик сув билан таъминлаш даражасини ошириш юзасидан 488,5 км узунликдаги ичимлик ва оқова сув тармоғи, 106 та сув кўтариш иншооти биноси ва 202 та сув кўтариш мосламалари мукаммал ва жорий таъмирланди.Шунингдек, 48,6 км янги тармоқ тортиш орқали 14 539 та аҳолини истеъмолчилари ичимлик ва сув оқова хизмат билан яхшиланади.\n2020 йилда Инвестиция дастури бўйича 4 та лойиҳанинг қурилиш ишлари амалга оширилган бўлиб, шундан ичимлик сув тизими бўйича 4 та лойиҳага 29 млрд.сўм маблағ сарфланиб, 27 км ичимлик сув тармоқлари тортилиб, 6 минг нафардан ортиқ аҳолини ичимлик сув таъминотини яхшилашга эришилди.\nБундан ташқари, Ўзбекистон Республикаси Президентининг\n2017 йил 3 мартдаги Осиё тараққиёт банки иштирокида “Тошкент вилоятининг шаҳар ва туманларида сув таъминоти ва канализация тизимларини реконструкция қилиш ва қуриш (1 босқич) лойиҳасини амалга ошириш чора-тадбирлари тўғрисида”ги (ПҚ-2818-сонли) қарорига асосан 143,8 млн. АҚШ доллар маблағ ҳисобига 6 та йирик лойиҳани амалга ошириш белгиланган.\nБугунги кунда 2 та лойиҳада қурилиш ишлари амалга оширилмоқда.\n1-лойиҳа Қибрай тумани “Қодирия” сув тозалаш иншоотини реконструкция қилиш (12,3 млн.АҚШ долл.). Бугунги кунда 8 млн.АҚШ долларлик қурилиш пудрат ишлари амалга оширилган. Объект қурилиши 2021 йил 25 июлга қадар якунланиши режалаштирилган.\n2-лойиҳа “Қодирия” сув иншоотидан Зангиота тумани “ВУ-3” сув иншоотигача 58 км ичимлик сув қувурини тортиш (10,9 млн.АҚШ долл.). Бугунги кунда 3,3 млн. АҚШ долларлик қурилиш пудрат ишлари амалга оширилган. Объектнинг қурилиши 2021 йил 15 августга қадар якунланиши режалаштирилган.\nУшбу лойиҳани амалга оширилиши натижасида 58 та қишлоқ аҳоли пунктларидаги 265 минг.нафар аҳолини ичимлик сув таъминоти яхшиланади.\nҚолган 4 та лойиҳа (120,6 млн.АҚШ доллар) бўйича тендер ўтказиш ишлари амалга оширилмоқда (2017-2021 йиллар давомида амалга оширилиши белгиланган).\nВазирлар Маҳкамасининг 2019 йил 20 июндаги Осиё тараққиёт банки иштирокида “Тошкент вилоятининг шаҳар ва туманларида сув таъминоти ҳамда канализация тизимини реконструкция қилиш ва қуриш (Фаза-2)” лойиҳасини амалга ошириш чора-тадбирлари тўғрисида”ги (516-сонли) қарорига кўра 8 та йирик лойиҳани (124,6 млн. АҚШ доллар)амалга ошириш режалаштирилган.\nИссиқлик таъминоти бўйича\nВазирлар Маҳкамасининг 2019 йил 12 апрелдаги 306-сонли қарорига асосан, Чирчиқ шаҳри 1-кичик ноҳияда жойлашган “Юбилейная” қозонхонасини ва иссиқлик тармоқларини 2020-2023 йилларда модернизация ва реконструкция қилиш белгиланган.\nУшбу лойиҳалар амалга оширилиши натижасида 175 та кўп қаватли уйлар (10 минг хонадон) ва 15 ижтимоий соҳа объектлари марказлашган иссиқлик таъминоти тизими билан таъминланади.\n4. Амалга оширилган бунёдкорлик ишлари, фойдаланишга топширилган йирик инфраструктуравий, ижтимоий-маданий ва бошқа объектлар, уй-жой қурилиши борасида амалга оширилган ишлар, жумладан арзон уй-жойлар, тижорат уйларини ташкил этиш натижадорлиги.\n2020 йил вилоятнинг шаҳарларида янги тартибга асосан тадбиркорлар томонидан 798 та кўп қаватли уй-жойлар давлатимиз раҳбари Муҳтарам Президентимиз томонларидан бошланғич бадални имтиёзли субсидиялар орқали тўлаб берилиши белгилаб берилган.\nБу имтиёзли субсидияларнинг 513 таси – уй-жой шароитини яхшилашга муҳтож оилаларга, 58 таси – меҳнат мигрантларига, 11 таси – ёш оилаларга, 36 таси – оғир ижтимоий вазиятга тушган аёлларга ажратилди.\nДавлат инвестиция дастурлари асосида 150,7 млрд.сўмлик\n49 та ижтимоий соҳада қурилиш, реконструкция ва таъмирлаш ишлари амалга оширилди.\nБундан ташқари, 4 та сув таъминоти ва оқова сув объектлари, 7 та ирригация ва мелиорация объектлари, 2 та маданият вазирлиги объектлари, 3 та спорт объектлари ҳамда 1 та олий таълим объектлари фойдаланишга топширилди.\nШунингдек, 254 млрд. 700 млн.сўм эвазига 163 та объектда ҳамда 97.4 кмлик умумий фойдаланишдаги ва ички хўжалик йўллари автомобиллар қатнови учун тўлиқ якунланди.\nАҳолини табиий газ билан таъминлаш бўйича жами табиий газ истеъмолчилар сони 618 минг 971 тани ташкил этиб, шундан 608 минг 966 та аҳоли, 10 минг 5 та улгуржи истеъмолчилар мавжуд.\nЖорий йилда аҳолини узлуксиз табиий газ билан таъминлаш мақсадида бир қатор ишлар амалга оширилди. Хусусан,\n10,5 км узунликдаги янги тармоқ тортиш орқали қўшимча 9 минг 176 га яқин хонадон табиий газ билан таъминланди.\nВилоятимизда жами 722 минг 728 та электр энергияси истеъмолчилари мавжуд бўлса, шундан 698 минг 373 та аҳоли ва 24 минг 355 та улгуржи истеъмолчилардир. Жорий йил давомида аҳолини сифатли электр энергияси билан таъминлаш мақсадида бир қатор ишлар амалга оширилди. Жумладан, 835 та трансформатор пункти, 2 минг 651 км ҳаво тармоқлари, 17 та юқори кучланишли подстанциялар ва 23 та мойли ўчиргичлар мукаммал таъмирланди ҳамда 5 минг 200 та ёғоч таянч устунлари (сталба) темир-бетонларга алмаштирилди.Шу билан бирга 144 та замонавий янги трансформатор ўрнатилди.\n5. “Обод қишлоқ” ва “Обод маҳалла”. Дастурлари доирасидаги ишлар самарадорлиги.\nВилоятда 2019 йилда 15 та туманнинг 45 та қишлоғида(маҳалла ва овуллари), 7 та шаҳарнинг 21 та маҳаллаларида “Обод қишлоқ” ва "Обод маҳалла" дастурлари доирасида қурилиш, таъмирлаш, қишлоқларнинг архитектуравий қиёфасини ўзгартиш бўйича бир қатор ишлар амалга оширилди.\nДастур доирасида барча манбалар ҳисобидан жами 260,8 млрд. сўм маблағ ўзлаштирилди. Хусусан:\nБюджет маблағлари ҳисобидан 132,5 млрд. сўм бюджет, халқаро молия институтлари ва хорижий давлатлар грант маблағларидан 78,4 млрд. сўм ва бошқа манбалар ҳисобидан 40,1 млрд.сўм маблағ ўзлаштирилди.\n6. Ҳудудда янги турдаги маҳсулотлар ишлаб чиқариш, импорт ўрнини босувчи маҳсулотлар ҳажмининг ошиши натижасида импорт маҳсулотларининг камайиши, энергия самарадор технологияларни жорий қилиш натижадорлиги.\nВилоят бўйича жорий йилнинг январь-ноябрь ойлари якуни билан Маҳаллийлаштириш дастури доирасида 27 та корхонанинг\n39 та лойиҳаси доирасида 252 млрд.сўмлик маҳсулотлар ишлаб чиқарилиб режага нисбатан 170%га бажарилди.\nИшлаб чиқарилган маҳсулотлардан 7,5 млн.доллар экспортга йўналтирилган бўлиб импорт ўрнини босиш самарадорлиги 25,2 млн.долларни ташкил қилди.\nШу билан бирга, ишлаб чиқаришни бошламаган корхоналарнинг муаммолари доимий равишда бартараф этиб борилмоқда.\nМисол учун: "Кастинг гласс" МЧЖнинг мавжуд муаммолари бартараф этилиб, шиша буюмлари ишлаб чиқариш лойиҳаси ишга туширилди.\n"Тех инно" МЧЖнинг синтетик тола ишлаб чиқариш лойиҳаси ишга тушиш муддати 2021 йилга узайтирилди.\nШунингдек, белгиланган ишлаб чиқариш прогноз кўрсаткичлари камайтирган 10 та корхоналарнинг 15 та лойиҳасининг жорий йил якуни билан ишлаб чиқариш параметрлари ўзгартирилиши юзасидан таклифлар ишлаб чиқилди ҳамда тегишли вазирлик ва идоралар билан келишилмоқда.\nБундан ташқари, дастур доирасида 18 та корхонанинг 30 та лойиҳалари томонидан 119 млрд. сўмлик қўшимча сифатида дастурга киритиш юзасидан вилоят ҳокимлигининг тегишли таклифлари (2020 йил 23 октябрдаги 1/АТ-3-3918-сонли хат)Иқтисодий тараққиёт ва камбағалликни қисқартириш вазирлигига тақдим этилди.\nЖорий йилнинг якуни билан Маҳаллийлаштириш дастури доирасида жами 69 та лойиҳалар амалга оширилиши натижасида 338 млрд.сўмлик маҳсулотлар ишлаб чиқарилиши кутилмоқда.\n7. Махсус иқтисодий ва кичик саноат зоналарининг ижобий натижалари, уларда ташкил этилган юқори технологик ишлаб чиқаришлар ва импорт ўрнини босувчи маҳсулотлар.\nМуҳтарам Президентимизнинг қарорларига асосан вилоятда умумий ер майдони 178,3 гектар бўлган 35 та ҳудуддан иборат 18 та кичик саноат зоналари фаолият олиб бормоқда. Мавжуд кичик саноат зоналарига умумий қиймати 1 трлн 912 млрд. сўмлик 191 та инвестиция лойиҳалари жойлаштирилган.\nҲозирда жами 351 млрд. сўмлик инвестициялар ўзлаштирилиши ҳисобига 101 та лойиҳалар ишга туширилди. Кичик саноат зоналарида жорий йил давомида импорт ўрнини босувчи 19,9 млрд. сўмлик маҳсулотлар ишлаб чиқарилди ва 3 млн. 652 минг долларлик маҳсулотлар экспорти амалга оширилди.\nМисол учун: Янгийўл туманидаги кичик саноат зонасига жойлаштирилган "ЖТА МИЛК" корхонаси томонидан сариёғ маҳсулотлари ишлаб чиқариш бўйича умумий қиймати 9 млрд.сўмлик лойиҳа ишга туширилди. Корхонада 70 нафар янги иш ўринлари яратилди ҳамда бугунги кунга қадар 800 млн. сўмлик маҳсулот ишлаб чиқарилди.\nШу билан бирга, бу борада бир мунча камчиликлар ҳам йўқ эмас. Хусусан, бугунги кунда кичик саноат зоналарининг жами 40,9 га ер майдонлари бўш бўлиб, истиқболли инвестиция лойиҳалари жалб этилмаган.\nЖумладан, Янгийўл туманида– 13,5 га, Бекобод шаҳарда – 11,3 га,Оҳангарон туманида – 8,5 га, Олмалиқда – 4,1 га, Чирчиқда– 2,4 га майдонларга истиқболли лойиҳалар жойлаштирилмаган.\n8. Ислоҳотларни амалга ошириш юзасидан қабул қилинган Фармонлар, қарорлар, баёнлар ҳамда топшириқлар ижросининг ижобий натижалари.\nКейинги йилларда тадбиркорликни ривожлантириш, инвестицияларни жалб қилиш, бизнесни юритиш учун қулай муҳит яратиш, хусусий мулк устуворлиги ва дахлсизлигини таъминлаш борасида мустаҳкам ҳуқуқий асос яратиб берилди.\nШу билан бирга, каронавирус пандемияси келтириб чиқарган инқирознинг иқтисодиёт, шу жумладан тадбиркорлик фаолиятига салбий таъсирини юмшатиш ва бизнес вакилларини ҳар томонлама қўллаб-қувватлашга қаратилган Ўзбекистон Республикаси Президентининг 20 га яқин Фармон ва Қарорлари қабул қилинди.\nНатижада, вилоятимиз тадбиркорлари қуйидаги имтиёз ва енгилликларга эга бўлдилар:\n- пандемиядан зарар кўрган 419 та кичик бизнес субъектлари\n24,9 млрд. сўмлик мулк ва ер солиғидан озод қилинди;\n- 23 минг 806 та кичик бизнес субъектлари (122,8 минг та ишчи) учун ижтимоий солиқ ставкаси 12 фоиздан 1 фоизга камайтирилиши натижасида тадбиркорлар 100,7 млрд. сўм солиқ имтиёзларига эга бўлди;\n- 137 та экспорт қилувчи, ташқи савдо операциялари бўйича дебиторлик қарзлари мавжуд корхоналарга 1 трлн. 968 млрд. сўм миқдоридаги жарималарни қўллаш тўхтатилди;\n- 7 минг 142 та тадбиркорларнинг 1,1 трлн. сўмлик кредитларини қайтариш муддати узайтириб берилди.\nИслоҳотлар самараси ўлароқ, республикада, шу жумладан вилоятимизда ҳам аҳолининг бизнесга ишончи ва қизиқиши ортиб, тадбиркорлик фаолияти жадал ривожланишда давом этмоқда.\n9. Ижтимоий-иқтисодий кўрсаткичларнинг ўсиш суръатлари, аҳоли жон бошига нисбатан ўзгариши, ижтимоий қўллаб қувватлашга ажратилган маблағлар, аҳоли реал даромадларининг ошиши.\nДавлатимиз Раҳбарининг оқилона сиёсатлари туфайли вилоятимизда яқин 3 йилда 22 минг 353 та янги тадбиркорлик субъектлари ёки бошқача айтганда, жами фаолият олиб бораётган тадбиркорлик субъектларининг 49 фоиздан ортиғи ташкил этилди.\nНатижада, бугунги кунга келиб ҳар 1000 иқтисодий фаол аҳолига тўғри келадиган кичик тадбиркорлар сони 34 бирликка етди. Ваҳоланки ушбу кўрсаткич 2016 йилда 18 бирликка тенг бўлган эди.\nМаълумки, Давлатимиз раҳбари томонидан ҳар бир туман (шаҳар)да мавжуд имкониятлар ва ишга солинмаган резервлардан фойдаланиб, сўнгги икки йилда тадбиркорлар сонини ўртача икки баробарга ошириш топшириғини берилган.\nШу асосда, 2019 йил давомида 9 минг 695 та (2018 йилга нисбатан 2 баробар кўп), жорий йилнинг ўтган 11 ойида 7 минг 553 та янги кичик бизнес субъекти ташкил этилди.\nЛекин, ҳамма туман, шаҳарларда ҳам мавжуд имкониятлардан оқилона фойдаланиб, аҳолини тадбиркорликка фаол жалб этилмоқда деб хулоса қила олмаймиз.\nЖумладан, ўтган 11 ой якуни бўйича янги кичик бизнес субъектлари ташкил этишнинг ойма-ой прогнози Тошкент (69 фоиз), Янгийўл (70 фоиз), Қибрай (71 фоиз),Юқори Чирчиқ (71 фоиз), Бўстонлиқ (77 фоиз), Чиноз (77 фоиз), Оҳангарон (79 фоиз) туманларида ҳамда Чирчиқ (65 фоиз), Янгийўл (73 фоиз), Ангрен (75 фоиз), Бекобод (78 фоиз), Олмалиқ (78 фоиз) шаҳарларида бажарилмасдан вилоят кўрсаткичидан паст бўлди.\nИккинчидан, албатта янги корхоналар ташкил этиш тадбиркорликка бериладиган ягона баҳо эмас. Лекин, аҳолини бизнесга жалб этиш, манфаатли иш ўринларини яратишда муҳим аҳамиятга эга.\nЯна бир муҳим масала, янги очилган корхоналарнинг ўз фаолиятини узоқ вақт давом эттиришини таъминлаш бўйича топшириқ 3 йил аввал берилган, лекин бу борадаги ишларимиз сустлигича қолмоқда.\nХусусан, вилоят бўйича таҳлиллар 2018 йилда ташкил этилган 5 080 та корхонадан 85 фоизи, 2019 йилдаги 9 671 тадан\n92 фоизи ва 2020 йилдаги 7 602 тадан 96 фоизи бугунги кунда фаолият юритаётганлигини кўрсатади.\nЖойлардаги сектор раҳбарлари ва мутасадди ташкилотлар раҳбарларининг асосий вазифаси ва зиммасига олган мажбурияти – янги иш ўринларини яратиб, эҳтиёжманд оилаларни “темир дафтар”дан чиқариш этиб белгиланган.\nВилоятимизда ўтган 11 ойда 38 минг 276 та доимий иш ўрни ташкил этилди. Натижада, вилоятда “темир дафтар”га киритилган оилалардаги 39 минг 878 нафар ишсиз фуқаронинг қарийб 96 фоизи бандлиги таъминланди.\nЛекин, сектор раҳбарлари ва мутасадди ташкилотлар раҳбарларининг эътиборсизлиги туфайли, Зангиота туманида (76,5%)иш ўринлари яратиш прогнози, Ўртачирчиқ (80,9%) ва Бўстонлиқ (92,8%) туманларида иш ўринларини легаллаштириш прогноз кўрсаткичари бажарилмай қолмоқда.\nШу билан бирга, ўтган 11 ойда Бош вазирнинг тадбиркорлар мурожаатларини кўриб чиқиш қабулхоналарига 6 минг 369 та мурожаат келиб тушган. Тадбиркорлар билдирган муаммо ва масалалар таҳлили, уларнинг аксариятини ҳудудларнинг ўзида ҳал этиш имкони борлигини кўрсатмоқда.\nШундай бўлсада, тадбиркорлар мурожаатларида бўш ер ва бино ажратиш, муҳандислик ва коммуникация тармоқларига уланиш, кредит олиш ва гаров таъминоти каби масалалар асосий ўринда қолмоқда.\nШу боис, ушбу туман ҳокимлари ва сектор раҳбарлари назоратни ўз қўлларига олиб, ушбу масалани чуқур ўрганиб, аниқланган бўш ер участкаларини аукцион савдоларига қисқа муддатда тўлиқ чиқарилишни таъминлашлари керак.\n10. Кичик бизнес, оилавий тадбиркорлик, ҳунармандчилик ва касаначиликни қўллаб қувватлаш ва ривожлантириш, “Мономарказлар” ва маҳалла гузарларида аҳолини касб-ҳунарга ўқитиш ва тадбиркорликка жалб қилиш масалалари.\nТадбиркорликни ривожлантириш борасидаги вазифаларни амалга ошириш учун жорий йилда мураккаб синовларга қарамасдан, бизнесни қўллаб-қувватлаш учун етарли ресурслар ажратилиб, барча зарур шароитлар яратиб берилди.\nШу билан бирга, йил давомида қўшимча маблағлар йўналтирилиб, аҳоли ва тадбиркорларга жами 300 млрд. 46 млн. сўм имтиёзли кредитлар ажратилди.\nЭнди, ҳар биримиз туман (шаҳар)ларда бу пулларни ишлатиш самараси қандай бўлди, деган саволга жавоб беришга ҳаракат қилиб кўрсак тўғри бўлади деб ўйлайман.\nМисол учун, Бекобод шаҳрида 5,9 млрд. сўм оилавий кредит ажратилиб, 231 та иш ўринлари яратилган. Ёки, 1 млрд. сўм кредит ҳисобига ўртача 39 та янги иш ўрни тўғри келган.\nЛекин, 1 млрд. сўм кредит ҳисобига Зангиота туманида атиги 18 та, Ўрта Чирчиқ туманида 19 та, Янгийўл туманида 21 та иш ўрни яратилган холос.\nБу каби ҳолатлардан тўғри хулоса чиқариб, имтиёзли кредитлардан самарали фойдаланиш, жумладан унинг ҳақиқий эгаларини топиб, муҳтожларга йўналтиришимиз зарур.\nШу билан бирга, олдинги йилларда ажратилган маблағлардан фойдаланиш натижадорлигини баҳолаш нуқтаи назаридан оилавий тадбиркорлик фаолиятини йўлга қўйишга улгурган оилаларга оилавий тадбиркорликнинг афзалликларини тушунтириш ва улар фаолиятига ҳар томонлама кўмаклашиш орқали босқичма-босқич уларнинг оилавий корхона сифатидаги расмий фаолиятини ташкил этиш чораларини кўришимиз лозим бўлади.\nШунингдек, кичик бизнес, оилавий тадбиркорлик, ҳунармандчилик ва касаначиликни қўллаб-қувватлаш ва ривожлантириш бўйича январь-ноябрь ойларида 3 минг 294 нафар ишсиз банд бўлмаган фуқаролар касб-ҳунарга ўқитилди, шундан 952 нафари ўқишни тамомлаган бўлиб, уларнинг 635 нафари турли хил касбларга ўқитилиб, ишга жойлаштирилди. Бугунги кунда 2 минг 230 нафар ишсиз фуқаролар касб-ҳунарга ўқитилмоқда.\n11. Иш жойларини ташкил этиш ва ҳақ тўланадиган жамоат ишларига жалб қилиш орқали, ишсизлик даражаси ва норасмий бандлар сонини камайтириш натижалари.\nВилоятимизда бугунги кун ҳолатига меҳнат ресурслари сони\n1,6 миллион кишини ташкил этмоқда. Шундан, иқтисодий фаол аҳоли 1 миллион 343 нафар бўлиб, банд аҳоли сони 1 миллион 193 минг кишини ташкил этади(расмий соҳада бандлар 551,4 минг киши, норасмий бандлар 642,1 минг киши).Ишсизлик даражаси 11,1 фоиз ёки 149,7 минг аҳоли ишга муҳтож бўлиб, ишсизлик даражаси йил бошига нисбатан 1,9 фоизга камайишига эришилди.\nЯнги иш ўринлари ташкил этиш ва аҳоли бандлигини таъминлаш мақсадида жорий йил 11 ойида вилоят бўйича 37 минг 661 та иш ўрни яратилиб, йиллик белгиланган (32471 та) прогноз 116 фоизга бажарилди.\nЖойлардаги ҳокимликларнинг тегишли органлари, биринчи навбатда туман (шаҳар) ободонлаштириш бўлимлари фаолияти мувофиқлаштириш, мулкчиликнинг барча шаклларидаги корхоналар билан ўзаро ҳамкорликни мустаҳкамланиши ва бошқа шу каби чоралар эвазига, Аҳоли бандлигига кўмаклашиш марказлари томонидан жорий йилнинг 11 ойи давомида 36 минг 642 киши (жумладан, 12162 нафар аёллар, 7561 нафари ёшлар) ҳақ тўланадиган жамоат ишларига жалб этилиб, бандлиги таъминланган. Уларнинг иш ҳақи тўлови учун Жамоат ишлари жамғармасидан 32 миллиард 600 миллион сўм тўлаб берилди.\n12. Меҳнат муҳожирларни қайтариш борасидаги ишлар, уларни иш билан таъминлаш ва ўз салоҳиятларини рўёбга чиқаришга қулай шароит яратиш борасидаги ишлар натижалари.\nБугунги кунда вилоятимиз аҳолисининг 92 минг 500 нафари хориж давлатларида меҳнат қилмоқда, улардан 51 минг нафари эркаклар, 41 минг 500 нафари аёлларни ташкил этади.\nУларнинг асосий қисми Россия (57,2%), Қозоғистон (25,1%), Туркия (6,4%) ва Жанубий Кореяга( 0,9%) тўғри келади.\nХориж давлатларида ишлаб келаётган меҳнат мигратларини яшаш манзилларига қайтариш, уларга муносиб иш ўринларини ташкил этиш мақсадида, жорий йил 11 ойида 36 минг 900 нафар меҳнат муҳожирларини яшаш манзилларига қайтарилиб, 27 минг 300 нафари билан масъул мутасадди ташкилотлар ҳамкорлигида суҳбат ўтказилди ҳамда 15 минг 300 нафарини иқтисодиётни турли соҳаларида бандлиги таъминланди.\n13. “Темир дафтар”га киритилган оилалар, уларни қўллаб-қувватлаш ва камбағалликдан чиқариш бўйича кўрилган чоралар, “Саҳоват ва кўмак” умумхалқ ҳаракати натижалари. “Аёллар” ва “Ёшлар” дафтарларини шакллантириш бўйича амалга оширилган ишлар.\nЖорий йилнинг 1 декабрь ҳолатига вилоят бўйича 50 минг 642 та ёрдамга муҳтож оилалар ва улардаги 210 минг 548 нафар аҳоли ҳақидаги маълумотлар “saxovat.argos.uz” электрон тизимига киритилди.\nБугунги кунда туман ва шаҳар Халқ депутатлари кенгаши қарорлари асосида жами 28 минг 70 та (55%) оилалар рўйхатдан чиқарилган бўлиб, ҳозирда 22 минг 572 та оила (87 минг 699 нафар аҳоли)“Темир дафтар”да эҳтиёжманд оилалар рўйхатидан жой олган.\n“Темир дафтар”даги оилаларда 41 минг 814 нафар меҳнатга лаёқатли ишсиз оила аъзолари бўлиб, уларнинг ишлаш истаклари фаолият турлари бўйича аниқлаб олинди ҳамда бугунги кун ҳолатига 40 минг 287 нафари(96,3%) ишга жойлаштирилди.\nҲурматли Президентимизнинг жорий йил 30 июлдаги фармонларига (ПФ-6038)асосан, “Темир дафтар”га киритилган 22 минг 492 та оилага жами 20 млрд. 851 млн. сўм миқдорида бир марталик нақд пул кўринишида моддий ёрдам ажратилди. Вазирлар Маҳкамасининг 346-сон фармойиши бўйича 10 млрд 587 млн сўм миқдорида ҳамда ПҚ-4815-сон қарорга асосан 20 минг 250 та оилаларнинг 16 ёшгача бўлган 40 минг 781 нафар болаларига 20 млрд. 390 млн.сўм пул маблағлари етказиб берилди.\nДавлат раҳбарининг топшириқларига мувофиқ, “Темир дафтар”, “Ёшлар дафтари”, “Аёллар дафтари”га киритилган фуқароларни қўллаб-қувватлаш мақсадида маҳаллий бюджет даромадлар режасидан орттириб бажариладиган қисми ҳамда бошқа манбалар ҳисобидан маблағларини жалб қилган холда "ТЕМИР ДАФТАР" ҳамда "ЁШЛАР ДАФТАРИ"ва "АЁЛЛАР ДАФТАРИ" жамғармаларига бугунги кунга (17 декабрь)қадар 35,3 млрд. сўм маблағлар шакллантирилди.\n14. Қишлоқ хўжалигида амалга оширилаётган ислоҳотлар самарадорлиги тўғрисида.\nЖорий йилнинг якунига қадар чорвачилик субъектларидаги йирик шоҳли қорамоллар сони 122 минг бошга (2019 йилга нисбатан 104 % га), шундан сигирларни 38 минг бошга (2019 йилга нисбатан 102,8 % га),ошириш режалаштирилган.\n2020 йилда чорвачилик субъектлари томонидан 140 минг тонна(2019 йилга нисбатан 129 %)сут, ҳамда 76 минг тонна\n(2019 йилга нисбатан 131 %)гўшт ишлаб чиқариш режалаштирилган. Бугунги кунда ушбу режани амалга ошириш мақсадида, чорваси ривожланган мамлакатлардан 4 минг 548 бош наслли қорамоллар ва Қозоғистон Республикасидан 43 минг бошдан ортиқ гўшт йўналишидаги қорамоллар олиб келинди.\nБундан ташқари, Вазирлар Маҳкамасининг 23 октябрдаги “Оҳангарон туманида чорвачилик комплексларини ташкил этиш” тўғрисидаги (890-сонли) қарорига асосан Оҳангарон туманида 36 та лойиҳа амалга оширилмоқда. Ушбу лойиҳа учун жами 19 минг 649 гектар ер ажратилди.\nБугунги кунда қорамолчилик йўналишидаги 8 та лойиҳа ишга туширилиш ҳисобига четдан 1 минг 49 бош наслли қорамоллар ҳамда қўйчилик йўналишидаги 4 та лойиҳа доирасида 5 минг\n576 бош наслли қўй олиб келинди.\n15. Сув ресурсларидан оқилона фойдаланиш, ирригация тизими ва суғориш тармоқларининг фойдали иш коэффициентини ошириш, сув тежамкор технологияларни жорий этиш натижалари тўғрисида.\nВилоятда 2020 йилда сув ресурсларидан фойдаланиш механизмларини тубдан ислоҳ қилиш, улардан оқилона ва самарали фойдаланишни таъминлаш чоралари кўрилмоқда.\nВилоят бўйича 3157 км узунликдаги 418 дона хўжаликлараро каналлардан йил давомида 161 та каналда 789 км ҳажмда ёки йиллик режага нисбатан 99 % га тозалаш ва таъмирлаш ишлари амалга оширилди.\n2020 йил ирригация объектларида қуриш ва реконструкция қилиш манзилли дастурига асосан 17 та объектларда реконструкция ва қуриш ишлари режалаштирилган.\nБарча объектларда ишлар бошланиб, 12,8 км канал, 0,08 км узунликдаги дамбани ҳимоялаш ишлари, 0,2 км узунликдаги гидроузелда ҳимоя ишлари, 0,24 км узунликдаги қирғоқ ҳимоялаш, 2,3 км суғориш тармоғини реконструкция қилиш ишлари амалга оширилди.\nТомчилатиб ва ёмғирлатиб суғориш технологияларни жорий этиш 3 минг 190 гектар режалаштирилган бўлиб, амалда 3 минг 894 гектар жами режага нисбатан 122 % майдонда сув тежовчи технологиялар жорий этилди. Натижада 8,2 млн.м3 сув иқтисод қилишга эришилди. Жумладан “Бўстонлиқ картошкачилик маркази” МЧЖ томонидан 650 гектар майдонда ёмғирлатиб суғориш технологияси ишга туширилди.\nМелоратив ҳолати яхшиланиб, қайтадан фойдаланишга киритиладиган жами 8 минг 734 гектардан майдонларнинг 7 минг 927 гектар (91%) майдони 1-босқичда (апрель-ноябрь ойларида) фойдаланишга киритилиб, қолган 806 гектар майдонда ишлар давом эттирилмоқда.\n2020 йилда соҳага 106,4 млрд сўм бюджет маблағлари ажратилган, шундан 33,8 млрд сўм (32 фоиз) мавжуд 152 та насос станциясининг электр энергияси харажатларига йўналтирилган.\nВилоятдаги 5 та (100 %)сув иншоотида сув ҳисобини юритиш тизими, 2 та (0,1%) насос станциясида электр энергияси истеъмолининг автоматлашган назорат тизими жорий этилган.\n16. Мактабгача таълим муассасаларида амалга оширилган ислоҳотларнинг ижобий натижалари тўғрисида.\nБугунги кунда вилоятда 923 та мактабгача таълим ташкилотлари фаолият кўрсатиб, шундан 484 та давлат, 114 та хусусий, 27 та Давлат хусусий шерикчилиги асосидаги нодавлат ва 272 та оилавий мактабгача таълим ташкилотлари ҳисобига тўғри келади.\nВилоятдаги мавжуд 220 минг 595 нафар 3-7 ёшли болаларнинг 106 219 нафари ёки 57,3 фоизи мактабгача таълим ташкилотларига қамраб олинган.\nДавлатимиз раҳбари томонидан соҳага оид қабул қилинган қарор ва фармонлар натижасида вилоятда янги замонавий боғчалар барпо этилиб, қисқа вақт ичида мактабгача таълим ташкилотлари сони 22 фоизга ошди.\nЭнг муҳими, сўнгги уч йил ичида болаларни мактабгача таълим ташкилотларига қамраб олиш кўрсаткичи 27,2 фоиздан жорий йил якунига 57,3 фоизга ўсди.\n17. Халқ таълими тизимида амалга оширилган ислоҳотларнинг натижадорлиги тўғрисида.\nЖорий йил “Ўқитувчи ва мураббийлар куни”да муҳтарам Юртбошимиз шундай саволни ўртага қўйган эдилар: “Бир ўйлаб кўрайлик, дунёдаги ривожланган давлатлар қандай қилиб юксак тараққиёт ва турмуш фаровонлигига эришмоқда? Энг аввало, илм-фан ва таълимга қаратилган улкан эътибор туфайли эмасми?”\nШу маънода, вилоятимизда таълим-тарбия соҳасида кенг кўламли ишлар олиб борилмоқда. Хусусан, таълим соҳасига берилаётган эътибор ва ажратилаётган маблағлар тўғрисида айтадиган бўлсак, сўнгги 2 йил давомида биргина таълим тизимини ривожлантиришга давлат бюджетидан\n400 млрд. сўмга яқин маблағлар ажратилди.\nХусусан, Ўзбекистон Республикаси Президентининг\n2019 йил 1-3 июнь кунлари вилоятга ташрифлари давомида берилган топшириққа асосан вилоятдаги халқ таълими муассасаларини таъмирлаш, қўшимча бино қуриш ҳамда жиҳозлаш учун 200 млрд.сўм қўшимча маблағ ажратилди.\nБунга асосан, жами 56 та таълим муассасасидан 36 та объектда мукаммал таъмирлаш, 19 та объектда реконструкция, 1 та янги қурилиш ишлари ҳамда таълим муассасаларини жиҳозлаш амалга оширилди.\nТаълим муассасаларини замонавий тарзда жиҳозлаш ишлари давом эттирилмоқда. Барча туман ва шаҳарлардаги мактабларга жами 4 минг 228 та компьютер, 31 та мактабга мебель жамламаси тарқатилди.\n2020-2021 ўқув йилидан Нурафшон, Чирчиқ шаҳарлари, Қибрай ва Оққўрғон туманларида 1 тадан, вилоятда жами 4 та умумтаълим мактабларида математика фанини чуқурлаштириб ўқитишга ихтисослаштирилган давлат умумтаълим мактаблари ўз иш фаолиятини бошлади.\nЎзбекистон Республикаси Президентининг 2020 йил\n6 ноябрдаги (ПФ-6108-сон) “Ўзбекистоннинг янги тараққиёт даврида таълим-тарбия ва илм-фан соҳаларини ривожлантириш чора-тадбирлари тўғрисида”ги Фармонининг ижросини таъминлаш мақсадида тизимдаги навбатлилик коэффициенти 0,7 дан паст бўлган 168 та умумтаълим муассасалари аниқланди.\nБугунги кунда шулардан 8 тасини инвестиция киритиш шарти билан тажриба-синов тариқасида хусусий сектор вакилларига\n5 йилга ишончли бошқарувга (кейинчалик узайтириш ҳуқуқи билан)бериш таклифлари берилди.\nМухтасар айтганда, Президентимиз томонидан илгари сурилган “Миллий тикланишдан – миллий юксалиш сари” ғоясини ҳаётга татбиқ этишда ҳал қилувчи куч бўлган устоз ва мураббийларга етарли шарт-шароит яратиб бериш, таълимни ташкил этишга бош-қош бўлиш барчамизнинг энг асосий вазифамиз бўлиб қолади.\n18. Вилоят соғлиқни сақлаш тизимида 2020 йилда амалга оширилган ишлар натижадорлиги тўғрисида.\nСоғлиқни сақлаш бирламчи тизимида вилоят аҳолисига 58 та қишлоқ врачлик пунктлари, 86 та оилавий поликлиникалар, 19 та кўп тармоқли марказий поликлиникалар ва 53 та вилоят шифохоналари тиббий хизмат кўрсатиб келмоқда.\nВилоят Соғлиқни сақлаш тизимида 12 нафар тиббиёт фанлар доктори, 40 нафар тиббиёт фанлари номзодлари ва 2 644 нафар (58%) тоифага эга ходимлар фаолият олиб бормоқдалар.\nЖорий йилда соғлиқни сақлаш соҳасига бюджетдан 1 трл 112,7 млрд сўм маблағ ажратилди.\nВилоятда аҳолига сифатли тиббий хизмат кўрсатиш тизимини такомиллаштириш, бирламчи тиббиёт муассасалари самарадорлигини ошириш ҳамда моддий техник базасини мустаҳкамлаш мақсадида охирги икки йил давомида 40 та тиббиёт муассасалари реконструкция қилинди ҳамда мукаммал таъмирланди.\nЖами 101 та, жумладан, 2019 йилда 68 млрд. сўм. маблағ ҳисобидан 28 та, қўшимча 300 млрд эвазига 71 та объектда, 2020 йил Инвестиция дастури доирасида ажратилган 14 млрд. сўм маблағ ҳисобидан 2 та тиббиёт муассасалари реконструкция қилинди.\nТошкент, Янгийўл ва Чиноз туманлари тиббиёт бирлашмаларида марказий шифохона янгидан барпо этилди ва замонавий асбоб-ускуналар билан жиҳозланди (МСКТ, Рақамли рентген аппарати, 2 та ИВЛ аппаратлари, жарроҳлик блоки жиҳозлари).\nТиббиёт муассасаларини замонавий тиббий асбоб ускуналар билан жиҳозлаш орқали тиббий хизмат кўрсатиш сифатини яхшилаш мақсадида Маҳалла ҳайрия фонди маблағлари ҳисобидан 6 млн 582 минг АҚШ доллари қийматида 4 та шаҳар (Ангрен, Олмалиқ, Чирчиқ, Бекобод) ва 4 та туман (Қуйи Чирчиқ, Янгийўл, Оққўрғон, Оҳангарон) тиббиёт бирлашмаларига 67 номдаги 571 дона замонавий, юқори технологик тиббий ускуналар етказиб берилди.\nШу билан бирга, тиббиёт муассасаларимиз Саломатлик-3 лойиҳаси доирасида 2,4 млн. АҚШ доллари миқдоридаги маблағлари ҳисобидан замонавий тиббий асбоб-ускуналар билан жиҳозланди.\n2020 йилда вилоятдаги тиббий муассасаларга маҳаллий бюджет маблағлари ҳисобидан 8 та портатив рентген, 8 та биохимик анализатор, 31 та ЭКГ, 43 та ИВЛ, 427 та оксигенатор, 630 та пульсоксиметр, 13 та ларингоскоп, 7 та наркоз аппарат, 21 та кардиомонитор, 6 та УЗД, 21 та катта хирургик набор, 15 та СПАП тиббий жиҳозлар олиб берилди.\n19. Олий таълим муассасаларида амалга оширилган ишларнинг ижобий натижалар тўғрисида.\nВилоятдаги мавжуд олий таълим муассасаларида амалга оширилаётган ишлар эътибор қаратадиган бўлсак. Сўнгги тўрт йилда вилоятдаги олий таълим муассасалари сони 1 тадан 6 тага ошди.\nҲамма нарсанинг моҳияти қиёслашда кўринади.Қуйида келтириладиган бир рақам, ўйлайманки, бу борадаги мавжуд манзара қандай эди-ю, қандай бўлгани ҳақида, сиз ҳурматли халқ вакилларида етарлича тасаввур пайдо қилади, деб ҳисоблайман.\nЎзингиз ўйланг,2017 йилда вилоят ёшларининг олий таълим муассасаларига қамраб олиниши 8 мингдан зиёдроқни ташкил этган бўлса, ушбу кўрсаткич жорий йилга келиб 39 мингдан ошди. Бошқача айтганда, сўнгги 3 йилда вилоят ёшларини олий таълим муассасаларига қамраб олиш даражаси 4 баробарга ошди.\nХусусан, Тошкент вилояти Чирчиқ давлат педагогика институтида 2017 йилда 3 минг нафар талабалар таълим олган бўлса, бугунги кунга келиб ушбу олий таълим муассасасида талабалар сони 16 минг нафарга етди (5 баробарга ошган).\nШунингдек, Ўзбекистон Давлат жисмоний тарбия ва спорт университетнинг 800 ўринли 3 та ўқув биноси ҳамда футбол майдони павилиони мукаммал таъмирдан чиқарилди.\nТошкент вилояти Чирчиқ давлат педагогика институтининг\n600 ўринли ўқув биноси жорий таъмирланди, 400 ўринли 1 та талабалар турар жойи, 840 ўринли 1 та ўқув биноси реконструкция қилиниб тўлиқ жиҳозланди.\n20. Аҳолини, айниқса ёшларни спорт билан шуғулланиш учун қулай шарт-шароитлар яратиш, янги спорт мажмуалари ва майдончаларини барпо этиш, спорт турларини ривожлантириш, иқтидорли ёшларни танлаш, юқори малакали спортчилар ва спорт захирасини тайёрлаш, жаҳон ареналарида эришилган натижалар.\nВилоятда мунтазам спорт билан шуғулланиш мақсадида стадионлар, спорт заллари, майдон ва майдончалар, манежлар, сузиш ҳавзалари сингари жами 4 106 та спорт объектлари фаолият юритмоқда.\nБугунги кунда, вилоятда спорт секцияси ва бўлимларида дарсдан ва ишдан ташқари вақтда спорт билан шуғулланаётганлар сони жами 141 минг нафарни ташкил этади. Айтиш жоизки, яқин-яқингача уларнинг аксарияти ёшлар эди. Эндиликда оммавий спорт тадбирларида аҳолининг барча қатлами фаол иштирок этмоқда.\nХусусан, 470 та маҳалла фуқаролар йиғинларида аҳолини айниқса ёшларни ишдан ва дарсдан ташқари спортга жалб қилиш ва уларга шароит яратиш мақсадида, “Воркоут” маҳалла (кўча) фитнеси майдончаси, умумий узунлиги 107 километрдан зиён бўлган “Саломатлик йўлакчаси” ташкил этилди. Шунингдек, жойларда “Соғлом ҳаёт сари 5000 қадам” шиори остида ўтаётган тадбирлар кўтаринки руҳда, кенг қамровда бўлаётганига барчангиз гувоҳсиз, албатта.\nАлоҳида мамнуният билан айтиш ўринлики, 2021 йил Япониянинг Токио шаҳрида бўлиб ўтадиган XXXII (32) ёзги Олимпия ва XVI (16) Паралимпия ўйинларига вилоятдан ҳозирча 4 нафар олимпиядага ҳамда 3 нафар Паралимпия ўйинларига йўлланма қўлга киритилди. Биз бундай ёшлар билан ҳақли равишда фахрланамиз, уларни муносиб рағбатлантириш чораларини кўраяпмиз ҳамда бундай кейин ҳам азиз спортчи фарзандларимизнинг ҳар бир ютуғини қайта ва қайта эътироф этишга ҳамиша тайёрмиз.\n21. Ёшларга оид давлат сиёсатини тубдан ислоҳ қилиш ва янги босқичга олиб чиқиш чора-тадбирларининг натижадорлиги масалалари.\nБугунги кунда жамиятнинг асосий бўғини бўлган ёш авлодни тарбиялаш, маънан етук, фаол фуқаролик позициясига эга бўлган ёш авлодни вояга етказиш, уларнинг ҳуқуқ манфаатларини ҳимоя қилиш борасида амалга оширилаётган ёшларга оид давлат сиёсати янги босқичга кўтарилди.\nСўнгги 4 йил давомида фан, таълим, маданият, санъат, спорт ва бошқа соҳаларда юксак натижаларни қўлга киритган ёшларнинг 6 нафари “Мард ўғлон” давлат мукофоти, 2 нафари “Келажак – бунёдкори” медали, 5 нафари “Ўзбекистон белгиси” кўкрак нишони билан тақдирланди.\nЁшларнинг таълим олишлари учун яратиб берилаётган кенг имкониятлар натижасида 2020 йилда 11-синф битирувчиларининг\n1 минг 530 нафари хориждаги етакчи олий ўқув юртларига ўқишга кирди.\nШу билан бирга, олий таълим муассасаларидаги 12 нафар ёш олимлар “Эл-юрт умиди” жамғармаси орқали К.Тимирязев номидаги Россия давлат аграр университети, Латвия табиий фанлар ва технологиялар университети, Казань давлат аграр университетларида малака ошириш курсларида иштироки таъминлади.\n2020 йилда коронавирус пандемияси сабабли ўрнатилган карантин чекловларига қарамасдан вилоят мавжуд олий таълим муассасаларида фаолият юритаётган 64 нафар ёш олимлар ўзининг илмий лойиҳаларини ҳимоя қилиб, фан доктори илмий даражасига эга бўлди.\nЁшларнинг хоҳиш ва истаклари, ижтимоий муаммоларини ўрганиш уларни жамиятда ўз ўрнини топиб кетишларига кўмаклашиш мақсадида барча шаҳар ва туманларда ҳар ҳафтанинг бир куни “Ёшлар масалаларини ечиш куни” ҳамда ҳар 15 кунда бир кун “Ёшлар билан ишлаш куни” этиб белгиланди.\nХусусан, жорий йилнинг октябрь ойи давомида Тошкент вилоятида ёшлар билан ишлашнинг янгича тизимини жорий этиш бўйича шаҳар ва туманлар сектор раҳбарлари ва ёшлар ўртасида ўтказилган очиқ мулоқотларда билдирилган таклиф ва ташаббуслар ҳамда аниқланган ёшлар муаммолари асосида туман ва шаҳарлар кесимида ёшлар дастурлари ишлаб чиқилди.\nДастурлардаги бандлар ижросини тўлиқ амалга ошириш учун республика бюджетидан 528 млрд. сўм, маҳаллий бюджетдан 62 млрд. сўм, бошқа манбалар (инвесторлар, ҳомийлар ва бошқалар) ҳисобидан 281 млрд.сўм маблағлар (жами 871 млрд. сўм) ажратилиши белгиланди.\nБугунги кунга қадар тасдиқланган дастур доирасида 972 нафар ишсиз ёшлар бандлиги таъминланди, 889 нафар ишсиз ёшлар касб-ҳунар ўқитиш ўқув марказларига жалб этилди.\n“Беш ташаббус маҳаллаларда” тарғибот лойиҳаси доирасида ёшларни мусиқа, рассомлик, адабиёт, театр ва санъатнинг бошқа турларига қизиқишларини ошириш, истеъдодини юзага чиқаришга қаратилган 355 та маданий-маърифий тадбирлар ўтказилиб, мазкур тадбирларга 26 минг 128 нафар ёшлар қамраб олинди.\nҚуйи Чирчиқ туманидаги “Отажонов”, Нурафшон шаҳридаги “Тонг”, Чиноз тумани “Эшонобод”, Янгийўл тумани “Халқабод”, Юқори Чирчиқ тумани “Гулистон”, Тошкент тумани, Зангиота тумани “Марказий” маданият марказларида таъмирлаш ишлари олиб борилиб, тантанали равишда фойдаланишга топширилди.\nЁшлар ўртасида “Соғлом ҳаёт учун 5 000 қадам”, эрталабки бадантарбия машғулотлари, юриш, югуриш, мини футбол, стол тенниси каби спорт турлар бўйича 2 минг 287 та спорт мусобақалар ва тадбирлари ташкил этилди. Ўтказилган тадбирларда 70 минг 531 нафардан ортиқ аҳоли иштирок этди.\nВилоятнинг Янгийўл шаҳар, Бўка, Оққўрғон, Пискент, Юқори Чирчиқ туманларида “Рақамли технологиялар ўқув марказлари” ташкил этилиб, уларда 450 нафардан ортиқ ёшлар компьютер саводхонлиги бўйича ўқитилди.\n22. Маданият соҳасидаги ислоҳотлар натижалари.\nМаданият соҳасида ўтказилаётган халқаро анжуман, фестиваллар вилоятда санъатнинг анъанавий хонандалик, мақом, бахшичилик, фольклор йўналишларини ҳар томонлама ривожлантириш ҳамда ёшларнинг ушбу санъат йўналишларига бўлган қизиқишларини ортишга муҳим омил бўлиб хизмат қилмоқда.\nВилоятда ёшларнинг юқоридаги санъат турларига бўлган қизиқишларини орттириш, уларни халқаро танловларга босқичма-босқич тайёрлаш мақсадида Ўзбекистон ёшлар иттифоқи томонидан 2019 йилда ўтказилган “Ёшлар – келажак бунёдкори!” шиори остидаги “Ёш қўшиқ ижрочилари”, “Ёшлар чолғу ансамбллари ва оркестрлари” танловида 300 нафардан ортиқ ёшлар, 120 тадан ортиқ бадиий жамоалар иштирок этди.\nСўнгги икки йил давомида вилоятда санъатнинг мақом, бахшичилик, фольклор йўналишларини ривожлантириш мақсадида Юқори Чирчиқ туманида 2 та бахшичилик, Оққўрғон, Бўка, Чиноз, Зангиота ва Қибрай туманларида 8 та мақом, Оҳангарон шаҳри, Қуйи Чирчиқ, Оққўрғон ва Паркент туманларида 6 та фольклор жамоалари ташкил этилди. Ташкил этилган тўгаракларда жами 700 га яқин санъатга қизиқувчи ёшлар қамраб олинди.\nАҳолининг мақом санъатига бўлган қизиқишларидан келиб чиққан ҳолда 2019 йилда вилоятда Мақом ансамбли ва вилоят Филармонияси томонидан 12 маротаба қўшма концертлари ташкил этилди.\nПандемия даврида вилоятимиз санъаткорлари масофадан туриб турли лойиҳаларни амалга оширганини, халқимиз кайфиятини кўтарадиган ижтимоий акциялар ўтказишганини шу ўринда қайд этишни истардим.\nСанъат – инсон камолотида, айниқса, ёшлар тарбиясида беқиёс куч. Биз мазкур соҳада амалга ошираётган ишларимиз ҳали бошланғич нуқтада эканини, Ўзбекистон Маданият вазирлиги билан биргаликда бу йўналишда режалаштирган асосий ишларимиз натижаси келгуси йилда кўзга яққол таъкидланиши билдирмоқчиман.\n23. Аёлларнинг жамиятдаги ролини кучайтириш, уларни ҳар томонлама қўллаб-қувватлаш, аёллар тадбиркорлигини ривожлантириш натижадорлиги.\nКейинги уч йилда мамлакатимизда хотин-қизларнинг ҳуқуқ ва\nманфаатлари ҳимоясига қаратилган қарийб 20 та норматив-ҳуқуқий ҳужжат, шу жумладан, 2 та қонун, 1 та Президент Қарори, 4 та Президент Фармони, 13 та Вазирлар Маҳкамаси Қарори қабул қилинди.\nҚонун ҳужжатлари хотин-қизларнинг меҳнат ва тадбиркорлик ҳуқуқлари камситилишига оид стандартларга мослиги нуқтаи назаридан инвентаризация қилинди.\nДавлат бошқарувида хотин-қизлар иштирокини ошириш мақсадида 500 дан зиёд фаол хотин-қизлардан иборат кадрлар захираси шакллантирилди. Ҳозирги кунда уларни турли раҳбарлик лавозимларига тайёрлаш бўйича тизимли ўқувлар ташкил этилмоқда.\nХотин-қизларни қўллаб-қувватлашда тадбиркорликни ривожлантиришга алоҳида эътибор қаратилиб, жами 2 395 нафар хотин-қизларга 80 млрд. 385 млн. сўм миқдорда кредитлар ажратилиб, шундан 1 711 нафар аёлларга “Ҳар бир оила тадбиркор” дастури доирасида 53 млрд. 666 млн. сўм, Хотин-қизларни ва оилани қўллаб-қувватлаш давлат мақсадли жамғармаси ҳисобидан 98 нафар аёлларга 3 млрд. 900 млн. сўм, 586 нафар аёлларга бошқа ижтимоий дастурлар доирасида 22 млрд. 818 млн. сўм миқдорида кредитлар ажратилишига кўмаклашилди.\nЎзбекистон Республикаси Президентининг 2019 йил 7 мартдаги ПҚ-4235-сон Қарорига асосан ташкил этилган “Хотин-қизлар тадбиркорлик марказлари” томонидан 2020 йил ўн ойи давомида 3 минг 334 нафар хотин-қиз 15 йўналишдаги касблар бўйича ўқитилди ва сертификатлар берилди.\nЎзбекистон Республикаси Бандлик ва меҳнат муносабатлари вазирлиги ҳузуридаги Касбга ўқитиш марказларида 2020 йил январь-октябрь ойлари давомида ишсиз деб эътироф этилган\n1 минг 304 нафар хотин-қизлар касбга тайёрланди, қайта тайёрланди ва уларнинг малакаси оширилди.\nҲудудларда Хотин-қизлар тадбиркорлиги марказлари ташкил этилиб, аёлларга тадбиркорлик, ҳунармандлик фаолиятини йўлга қўйиш, касбга тайёрлаш ва қайта тайёрлаш, бандликни таъминлашда амалий ёрдам кўрсатилмоқда.\nХусусан, бугунги кунга келиб, 8 минг 300 нафардан ортиқ хотин-қиз тадбиркорлик фаолиятини йўлга қўйган бўлиб, улар томонидан 18 минг дан ортиқ иш ўрини барпо этилган.\n24. Туризм соҳасида амалга оширилган ишлар, реконструкция қилинган зиёратгоҳлар ва маданий мерос объектлари, хорижий туристлар оқимининг кўпайиши, уларга яратилган қулай шарт- шароитлар, жумладан барпо этилган замонавий меҳмонхоналар ва логистика хизматлари.\nБугунги кунда вилоятда туризм салоҳиятини ривожлантириш ҳамда аҳолининг жисмоний фаоллигини ошириш бўйича бир қатор ишлар амалга оширилмоқда.\nВилоят бўйича бугунги кунда туристлар учун жами 522 та жойлаштириш воситалари мавжуд.\nБулар сони 2020 йил бошида 273 та ташкил этган бўлса, жорий йилнинг ўтган 11 ойи давомида 249 та янгидан ташкил этилди (14 та меҳмонхона, 2 та хостел, 5 та санаторий ва соғломлаштириш объектлари, 218 та оилавий меҳмон уйлари).\n2020 - 2021 йиллар давомида қиймати 4 трлн 908 млрд.сўмлик жами 115 та туризм йўналишидаги инвестиция лойиҳалари ишга туширилиши ва натижада 5 617 та янги иш ўрни яратилиши режалаштирилган (1 трлн 635 млрд.сўмлик ташаббускорлар томонидан, 258,6 млрд.сўм тижорат банк кредити ҳамда 321,6 млн. АҚШ доллар хорижий инвестиция).\nЖорий йилнинг 11 ойи давомида қиймати 527 млрд.сўмлик 34 та йирик туризм объектлари фойдаланишга топширилди ҳамда 1 251 та янги иш ўринлари яратилди.\nШунингдек, жорий йил якунига қадар умумий қиймати 131 млрд.сўмлик яна 5 та янги лойиҳалар фойдаланишга топширилиш арафасида. Натижада 265 та янги иш ўринлари яратилади (шундан 10,0 млн.АҚШ доллар хорижий инвестиция)\n2020 йилда жами вилоятга ташриф буюрган туристлар сони 1,6 млн нафар (хорижий туристлар 16 минг нафар, маҳаллий туристлар 1,5 млн нафар)ни ташкил этиб кўрсатилган хизматлар экспорти 12 млн. АҚШ долларни ташкил этмоқда. (Пандемия сабабли камайган)\n2021 йилда эса ўтган йилги кўрсаткични 3 бараварга ошириш орқали жами туристлар сонини 4.2 млн (хорижий сайёҳлар 350 минг) нафарга етказиш ҳамда хизматлар экспортини 230 млн. АҚШ долларга ошириш бўйича чора-тадбир ишлаб чиқилди.\nБунда, жойларда инфраструктурани яхшилаш, транспорт-коммуникация тармоғини модернизация қилишга алоҳида эътибор қаратамиз. Шунингдек, зиёрат туризми йўналишида ҳам олдимизда катта вазифалар турибди.\n25. Рақамли технологияларни жорий қилиш ва рақамлаштириш борасида амалга оширилган ишлар натижадорлиги, жумладан ягона интерактив хизматлар портали орқали кўрсатиладиган хизматлар, ИТ парклар ташкил этиш натижалари.\nВилоятда рақамли технологияларни жорий қилиш ва рақамлаштириш борасида жорий йилда 3 минг 616 км. узунликдаги оптик толали алоқа линиялари тортилган бўлиб, йил якунига қадар оптик толали алоқа линиялари узунлиги 3 минг 800 км.га етади. Вилоятдаги 25 мингта истеъмолчига “ЖиПон” технологияси асосида телекоммуникация хизматлари тақдим этиш ишлари амалга ошириш режалаштирилган. Шу билан бирга, 20 минг та истеъмолчиларга сифатли телекоммуникация хизматларини кўрсатиш мақсадида 750 км узунликдаги линия кабель тармоқларда жорий таъмирлаш ишлари олиб борилди.\nҲурматли депутатлар ва тадбиркорлар!\nЮқорида келтирилган рақамлар, фактлар, амалга оширилган ишлар ҳақида ахборотлар амалга оширилган ишларимиздан айрим манзаралар, холос.\nШунингдек, кириб келаётган 2021 йил учун олдимизга жуда катта марралар қўйганмиз, айни пайтда режалар, лойиҳалар, дастурлар ишлаб чиқилди ва тасдиқланди.\nИжозатингиз билан 2021 йилда амалга оширадиган ишларимиз мазмун-моҳияти ҳақида қисқача тўхталмоқчиман.\nБиринчидан, иқтисодиётнинг барқарор ўсиш суръатларини янада юксалтириш энг муҳим масала бўлиб қолади.\nХусусан, бунда ялпи ҳудудий маҳсулот ҳажмини 64,7 трлн сўм ёки ўсиш суръатини 103 фоизга етказишни режалаштирганмиз.\nКелгуси йилда инвестиция дастури доирасида 355,6 млн АҚШ доллари миқдорида тўғридан-тўғри хорижий инвестициялар ва кредитлар иштирокидаги 110 та лойиҳа ва ҳудудий инвестиция дастури асосида 6 трлн. 835 млрд. сўмлик 282 та лойиҳани амалга ошириш вазифасини олдимизга қўйдик.\nВилоятнинг экспорт салоҳиятини ошириш юзасидан маҳаллий хом ашё ресурсларини чуқур қайта ишлаш ва юқори қўшилган қийматга эга тайёр маҳсулот ишлаб чиқаришни таъминловчи юқори технологияли ишлаб чиқаришларни ташкил этиш бўйича комплекс чора-тадбирлар амалга оширган ҳолда 2021 йилда вилоят бўйича маҳсулот экспорт қилиш ҳажмларини 670 млн доллардан оширишни режалаштирганмиз.\nИккинчидан, барча саъй-ҳаракатлар, манзилли дастурлар, лойиҳаларнинг натижадорлигига – халқимиз ҳаётини фаровон қилишга қўшган ҳиссаси, яъни, янги иш ўринларини барпо этиш каби ижтимоий аҳамиятга эга бўлган кўрсаткичлар билан баҳоланади.\nИжтимоий соҳа ва аҳолини ижтимоий қўллаб-қувватлаш учун маҳаллий бюджет харажатларининг 64,3 фоизи йўналтирилади. Шу жумладан, ижтимоий ҳимояга муҳтож оилаларга тайинланадиган нафақа тўловлари учун ажратиладиган маблағлар 3 баробарга оширилади ва 174,7 млрд.сўмни ташкил этади. Шунингдек, инвестиция дастурига мувофиқ, 2021 йилда жами 868,7 млрд сўм маблағ ҳисобига 138 та ижтимоий соҳа объектини янгидан қуриш, реконструкция ва мукаммал таъмирлаш режалаштирилган.\nБундан ташқари, аҳолининг ўсиш суръатларини ҳамда уй-жойга бўлган талабни инобатга олган ҳолда келгуси йил 1 минг 800 та хонадондан иборат 90 та кўп қаватли уй қурилади.\nУчинчидан, мавжуд инфраструктурани яхшилашга алоҳида эътибор қаратилади.\nВилоятдаги 132 та маҳаллалардаги 330 та кўчаларда 143 км ички йўлларни таъмирлаш учун 66,2 млрд сўм маблағ ажратилади.Шу билан бирга, ободонлаштириш ишларига 2021 йилда 129,9 млрд сўм маблағ ажратиш кўзда тутилган.\nТўртинчидан, қишлоқ хўжалиги соҳасига инновация ишланмаларини кенг жорий этиш, мавжуд тармоқларни модернизациялаш ишлари изчил давом эттирилади.\nМавжуд сув хўжалиги ташкилотларини сақлаш учун 100,2 млрд сўм, шундан насос станциялари томонидан истеъмол қилинадиган электр энергияси харажатларини қоплаш учун 37,8 млрд сўм маблағ ажратиш режалаштирилмоқда.\nБунинг ҳисобига вилоятдаги 51 минг гектардан зиёд экин майдонлари узлуксиз сув билан таъминлашга эришилади.\nБешинчидан, ахборот-коммуникация ва рақамли иқтисодиётни ривожлантириш бўйича олиб борилаётган ишларимизни янада жадаллаштирамиз.\nШу мақсадда телекоммуникация тармоқларини ривожлантириш йўналишида 35 минг 700 дона кенг полосали кириш портларини ўрнатиш, 180 та мобиль алоқа тармоқларини кенгайтириш ва модернизация қилиш, узунлиги 1 050 км бўлган оптик толали алоқа линиялари қурилади. Шаҳар ва туманларда рақамли технологиялар ўқув марказини ишга тушириш орқали йилига 7 минг нафар давлат ва хўжалик бошқаруви ҳамда маҳаллий давлат ҳокимияти органлари ходимларини ахборот технологиялари соҳасида ўқитиш имконияти яратилади.\nБу йўналишда олиб борилган барча саъй-ҳаракатларимиз натижасида, “Бир миллион дастурчи” лойиҳаси иштирокчилари салмоғини 12 минг нафарга етказиш кўзда тутилмоқда.\nОлтинчидан, Тошкент вилоятининг туристик жозибадорлигини, шунингдек, салоҳиятини ошириш бўйича ишлар тизимли равишда олиб борилади.\nБунда ички туризм ривожлантиришда ҳар бир вилоят билан ишларни алоҳида ташкил этиш, хорижий зиёратчиларни Тошкент вилоятига жалб қилиш бўйича Туркия, Индонезия, Малайзия, Покистон, Бангладеш, Ҳиндистон, Россия (Татаристон, Бошқирдистон, Чеченистон) ва Ўрта Осиё мамлакатларидаги дипломатик ваколатхоналар орқали туристик ташкилотлар билан ҳамкорликни кучайтиришни мақсад қилганмиз.\nУшбу давлатлар аҳолисининг кўпчилик қисми мусулмонлар бўлганлигини инобатга олиб, давлатларнинг туризм ва дин ишлари ташкилотлари, салоҳиятли туристик компаниялари вакиллари билан видео мулоқотлар ўтказиш, уларни Тошкент вилоятига танишув саёҳатларига таклиф қилиш ҳамда 2021 йилда камида 600 мингдан кўпроқ зиёратчиларни жалб қилиш режалаштирилмоқда.\nДастлабки ҳисоб-китобларга қараганда, 2021 йилда Тошкент вилоятига жами 4,2 млн нафар сайёҳ ташриф буюриши кутилмоқда. Шунга мос равишда қўшимча 38 та меҳмонхона хусусий сектор иштирокида қуриб, фойдаланишга топширилиши кутилмоқда.\nЕттинчидан, вилоятимизнинг маъмурий маркази – Нурафшон шаҳрини ижтимоий-иқтисодий ривожлантириш ҳамда шаҳарсозлик-қурилиш ишларини юқори суръатларда давом эттириш олдимизда турган асосий вазифалардан биридир.\nХусусан, Нурафшонни пойтахтимиз, шунингдек, бошқа вилоятлар марказлари билан боғлайдиган жамоат транспорти ташкил этиш, мавжуд техникалар салмоғини талаб асосида ошириб боришни режа қилганмиз. Қолаверса, вилоятнинг шаҳар ва туманларидан Нурафшонга автобуслар қатновини тўлиқ ташкил этиш ишлари 2021 йилда ниҳоясига етказилади.\n“СМАРТ СИТИ” қурилиши 2021 йилда янада жадаллашади. Ҳозирги кунда 4 та (вилоят Суд биноси, вилоят прокуратураси, вилоят ИИБ, мактабгача таълим муассасаси) объектларда қурилиш ишлари олиб борилаётган бўлса, келгуси йилда қурилиш кенг миқёсда олиб борилади. Бу борада Сингапурлик ҳамкорлар билан дастлабки келишувларга эришдик.\nҚолаверса, 2021 йилнинг 1-чорагида вилоят ҳокимлигининг маъмурий биноси қурилиши бошланади. Вилоятимиз марказида йирик бизнес марказининг қурилиши ҳам баҳордан бошланади. Шу мақсадда хорижлик инвесторга 6 гектар ер майдони ажратиб берилди.\nХулоса қилиб айтганда, келгуси йилда амалга оширилаётган барча саъй-ҳаракатларимизнинг моҳиятида халқимизни рози қилиш, аҳоли, биринчи навбатда, ёшлар бандлигини таъминлаш масалалари асосий ўринни эгаллайди.\nБу борада ҳар йили махсус дастурлар қабул қилиняпти. Хусусан, бўш ва квоталанадиган иш ўринларига банд бўлмаган аҳолини жойлаштириш, ўзини ўзи банд қилишнинг самарали йўлларини ривожлантириш бўйича зарур чоралар кўрилмоқда.\nЖумладан, 2021 йилда вилоятда 27 минг нафардан зиёд фуқарони доимий ишга жойлаштиришни олдимизга қатъий мақсад қилиб олдик. Бу иш жойлари асосан, келгуси йилда амалга оширилиши кутилаётган инвестицион лойиҳалар ҳамда ишга тушаётган янги қувватлар ҳиссасига тўғри келади.\nЗамон шиддат билан ўзгариб, вақтнинг қадри ортиб боряпти. 2021 йилги режаларимизнинг кўлами ўтаётган ҳар бир кун, соат ва дақиқалардан унумли фойдаланишни тақозо этмоқда.\nАсосий мақсад — барча саъй-ҳаракатимиз аҳоли турмуш фаровонлигига хизмат қилсин.\nУмуман олганда, юқоридаги барча тадбирлар белгиланган муддатларида сифатли бажаришга тўлиқ имконият мавжудлигини яна бир бор таъкидлаган ҳолда, барча сектор раҳбарлари, туман ва шаҳарлар ҳокимлари ва албатта депутатларимиз амалий кўмаклари билан бу ишларни тўла-тўкис уддалаймиз, деб Сизларни ишонтираман.


Дарҳақиқат, истиқлол йилларида юртимиз фуқаро авиацияси пухта ўйланган ва узоқ муддатга мўлжалланган стратегия асосида тобора такомиллашмоқда. Пировардида бугунги кунга келиб, Миллий авиакомпаниямиз Ўзбекистонни ижтимоий-иқтисодий ривожлантириш, хорижий давлатлар билан алоқаларни мустаҳкамлашда алоҳида аҳамият касб этаяпти. Бунга 1995 йилдан буён ушбу соҳада меҳнат қилаётган мутахассис сифатида ўзим гувоҳман.\nЎтган давр мобайнида авиапаркларимиз замонавий ҳаво лайнерлари билан бойитилиб, аэропортларимизда йўловчиларга жаҳон стандартлари даражасида хизмат кўрсатилаётир. Бунда учувчию муҳандислар, авиатехник ва борт кузатувчилари, қисқаси, тизимдаги барча ходимлар малакасини оширишга катта эътибор қаратилаётгани айни муддао бўлаяпти. Бинобарин, “Ўзбекистон ҳаво йўллари” Миллий авиакомпанияси томонидан йилига 90 мингдан ортиқ транзит парвозлари бошқарилиб, 300 дан зиёд хорижий авиакомпаниялар самолётларига аэронавигация хизматлари кўрсатилаётгани шундай саъй-ҳаракатлар самарасидир.\nМиллий авиакомпания тасарруфида “Uzbekistan airways technics” авиакорхонаси ташкил этилиши соҳа ривожида муҳим қадам бўлди. Чунки бу билан барча турдаги самолётларга шу ерда техник хизмат кўрсатиш ва ҳаво лайнерларининг эҳтиёт қисмларини таъмирлаш имконияти вужудга келди. Бунинг учун эса шарт-шароитлар етарли. Корхонамиз энг илғор технология ва асбоб-ускуналар билан таъминланган.\nАлбатта, бугунги тараққиёт даври ҳар бир соҳа вакилидан доимий изланишни талаб этмоқда. Шу омил, қолавера, авиакомпаниямиз ҳар йили янги авлод самолётларини қабул қилиб олаётгани биз, мутахассисларни мунтазам равишда ўқиб-ўрганишга ундаяпти.\nБу йил Миллий авиакомпаниямиз ташкил этилганига йигирма беш йил тўлди ва ушбу сана бутун мамлакатимизда кенг нишонланди. Энг юксак туҳфа эса Президентимизнинг фармонлари асосида авиакомпаниямизга Ўзбекистон Республикасининг Фахрий ёрлиғи берилиши ва бир гуруҳ соҳа ходимларининг давлат мукофотлари билан тақдирланиши бўлди. Ана шу мукофотланганлар орасида борлигимдан беҳад қувондим ҳамда фахрландим. Зеро, Ватанга хизмат қилиш олий саодатдир.\nМамлакатимизда бошқа соҳалар қаторида авиация саноатига ҳам юксак эътибор қаратилиб, ишчи-ходимлар меҳнати қадрланаётган экан, биз ҳам, ўз навбатида, бунга жавобан парвозимиз хавфсиз ва бундан-да юқори бўлишини таъминлаш йўлида -фидокорона меҳнат қилишдан чарчамаймиз.\n«Uzbekistan airways technics» авиакорхонаси цех муҳандиси,\nМазкур рукндаги бошқа мақолалар: « Миллий ахборот макони ва изчил фаолият\tИстиқлол меъморининг хотираси абадий »


Ислом динига оид 33 та қизиқарли факт - Zamin.uz\n21:14 / 23.08.2018\n4. Ойнинг бўлиниши Муҳаммад соллаллоҳу алайҳи васалламнинг буюк мўъжизаларидан биридир. Қурайш мушрикларининг раҳбарлари келиб: “Агар ростдан ҳам пайғамбар бўлсанг ойни иккига бўлиб бер-чи”, дейди. Уларнинг аксари Пайғабаримизнинг қариндошлари эди. Пайғамбаримиз уларнинг иймонга келишини, нажот топишини истар эдилар. Аллоҳ таолога илтижо қилиб қўлларини юқорига кўтардилар. Ой ўртасидан иккига ажралиб икки тоғнинг устига келди.\nОйнинг иккига ажралганини йўлда карвонда келаётиб кўриб, нега бундай бўлганига ҳайрон қолган бадавийлар, яҳудийлар Маккага келганларидан сўнг бу Муҳаммад алайҳиссаломнинг иши эканини билиб иймон келтириб мусулмон бўлдилар. Аммо у зотдан шу ишни талаб қилган мушриклар “Муҳаммад (соллаллоҳу алайҳи васаллам) сеҳр кўрсатди”, деб шовқин солиб иймон нуридан бебаҳралигича қолаверди.\n10. Статистик маълумотларга кўра, дунёда 1.8 (2015 йилги маълумот) миллиард мусулмон яшайди.\n18. Аделард Батский Ўрта асрларнинг пешқадам олимларидан бўлган. Мусулмон олимларининг асарларини арабчадан лотинчага таржима қилиш уни машҳур қилган.\n24. Қуръони каримда сут энг фойдали ичимлик сифатида, асал эса энг фойдали егулик сифатида тилга олинган.\n- Абу Бакр Сиддиқ;\n- Умар ибн Хаттоб;\n- Усмон ибн Аффон;\n- Али ибн Абу Толиб;\n- Зубайр ибн Аввом;\n- Талҳа ибн Убайдуллоҳ;\n- Саъд ибн Абу Ваққос;\n- Абу Убайда ибн Жарроҳ;\n- Абдурраҳмон ибн Авф;\n- Саъид ибн Зайд.\nҚурбон ҳайити қайси кунга тўғри келади?\n21-08-2017, 19:03, Жамият\n9-11-2016, 13:29, Жамият\n14-05-2016, 21:41, Жамият


Олис ўлкадаги ўзимизнинг сиҳатгоҳ (2019 йил, 34-35 сон) | Insonvaqonun.uz\nБош саҳифа/Олам ва одам/Олис ўлкадаги ўзимизнинг сиҳатгоҳ (2019 йил, 34-35 сон)\nКАВКАЗ ортида жойлашган Кисловодск шаҳрини том маънода саломатлик қўрғони, десак муболаға бўлмайди. Чунки бу мўъжизавий ўлканинг, танга роҳат бағишловчи кислородга бой ҳавоси инсон саломатлиги учун кони фойда. Айниқса, бу фусункор мўъжаз шаҳарчада манзарали дарахтлар жуда кўп. Уларнинг ҳар бири киши кайфиятини кўтариб дилга ором бағишлайди. Ер остидан сизиб чиқадиган нарзан суви эса минг дардга даво. Унинг таркибида фойдали элементлар жуда кўп. Айнан бу ўлкада республикамизга қарашли бўлган “Ўзбекистон” сиҳатгоҳининг борлиги ҳар бир ватандошимиз қалбига ғурур ва ифтихор бағишлайди.\nУшбу сиҳатгоҳ Кисловодск шаҳридаги майдони икки минг гектардан иборат, сўлим, баҳаво арчазор, ноёб дарахтлардан ташкил топган истироҳат боғи ичида жойлашган. Сиҳатгоҳ жойлашган гўшанинг бетакрор чиройга эга табиати, танга роҳат бағишловчи ҳавоси юрак-қон томири, асаб касалликлари, қандли диабетга чалинган беморларни дори-дармонсиз даволаш хусусиятига эга. “Ўзбекистон” сиҳатгоҳида ҳар йили ўн минглаб инсонлар саломатлигини тиклаб қайтади. Унинг ташкил топганлигига қарийб тўқсон йил бўлаяпти. Кавказ орти ўлкасидаги ушбу сиҳатгоҳда мамлакатимиз аҳолиси яхши дам олиб, дардига шифо топиши учун барча қулайликлар яратилган.\n— Бу ўлкада “Ўзбекистон” сиҳатгоҳининг фаолият кўрсатиши юртдошларимиз учун катта фахр ва имтиёз ҳамдир, — дейди “Ўзбекистон” сиҳатгоҳи директори Аббосхон Алимов. — Тўғри, ўтган йиллар мобайнида дам олувчилар учун имкон қадар шароит яратиб келинган. Шундай бўлса-да, замоннинг шиддат билан ўзгариши, хусусан, одамлар онги, техника тараққиёти, цивилизация масалалари олдингига нисбатан анча фарқ қилади. Шу туфайли ҳам жорий йилнинг бошидан бери Ўзбекистон хукуматининг ёрдами билан сиҳатгоҳда қурилиш-таъмирлаш, ободонлаштириш ишлари амалга оширилмоқда. Хусусан, қарийб йигирма йилдан буён фаолият кўрсатиб келаётгани боис канализация тармоғи эскириб, хоналар безаги ҳам таъмирталаб бўлиб қолганлиги ҳисобга олиниб, бинолар тубдан таъмирланиб, янгиланмоқда. Масалан, барча хоналарга янги замонавий телевизорлар қўйилиб, турк андозаси асосида қурилган чўмилиш ҳавзаси, минг дардга даво бўлган ҳаммом, кедро дарахтидан ясалган махсус душлар сиҳатгоҳ нуфузини ошириши баробарида, дам олувчиларнинг кўнгилли ҳордиқ чиқаришига хизмат қилмоқда. Муҳими, замон талабига хос ва мос шароитлар натижасида мижозлар сони кўпаймоқда.\n— Мен бир неча йиллардан буён “Ўзбекистон” сиҳатгоҳига келиб, ўз саломатлигимни тиклаб қайтаман, — дейди сурхондарёлик олим, Ўзбекистон Қаҳрамони Раҳмон Муҳаммадиев. — Ушбу ўлка инсон саломатлиги учун кони фойда. Бу ернинг ҳавосидан нафас олган кишининг, авваламбор, ўпкаси тоза ҳаво ва кислородга тўйиниб, қони тозаланади. Қолаверса, хуштабиат, кислородга бой бўлган сиҳатгоҳда асаб тизими яхшиланади. Мамнуният билан айтмоқчиманки, “Ўзбекистон” сиҳатгоҳида дам олувчиларнинг ҳордиқ чиқариши, уларнинг кўнгилдагидек даволаниши учун жуда катта ўзгаришлар қилинибди. Бошқача айтганда, унинг кечаги куни билан бугунги кўриниши орасида катта фарқ бор.\n— “Ўзбекисон” сиҳатгоҳида атиги бир йил ичида катта ўзгариш қилинганлигини кўриб, жуда хурсанд бўлдим, — дейди Ўзбекистон фермер, деҳқон хўжаликлари ва томорқа ер эгалари кенгаши ҳузуридаги “Қишлоқ бизнеси учун маслаҳат хизмати” унитар корхонаси директори Фахриддин Фазлиев. Илгари ҳам дам олиб даволаниш учун бир қатор қулайликлар бор эди. Лекин дам олиш хоналаридаги коммуникация технологиялари, санузеллар жуда эскирганди. Бу йил барча корпусдаги хоналар капитал таъмирдан чиқарилибди, замонавий талабга жавоб берадиган коммуникация ускуналари ўрнатилибди. Шубҳасиз, бу ишлар мамлакатимиз раҳбарининг халқимизга бўлган ғамхўрлиги нишонасидир.\n— Ёшим саксон бешда, бир умр ёшлар тарбияси билан шуғулланганман, — дейди бир неча йил Нукус давлат университети ректори вазифасида ишлаган, профессор Жуманазар Бозоров. — Ер остидан сизиб чиқадиган нарзан сувидан таътиб кўриб, анча тетиклашдим. Ёшим бир жойга боргани учун юришим қийинлашганди. Шу ерга келиб куч олиб, ёшардим. Сиҳатгоҳда барча шарт-шароитлар муҳайё этилган. Дам олиш, даволаниш учун кенг имкониятлар яратилган. Хурсанд бўлганим, кўпгина чет элнинг тиббий даволовчи ускуналари қўйилибди. Бундан ҳамма хурсанд. Сиҳатгоҳда қурилиш ва таъмирлаш ишлари олиб борилаётган экан. Энг муҳими, сиҳатгоҳ ходимлари жуда ширинсўз, бошқача айтганда, ўзбекона муомала маданияти ҳукмрон бу гўшада.\n— Мен биринчи маротаба бу мўъжизавий диёрга келишим, — дейди Ўзбекистон Республикаси давлат солиқ қўмитасининг ходими Файзулло Аҳмедов. — Кисловодскда Ўзбекистоннинг ўз сиҳатгоҳи борлиги мени ғурурлантириб юборди. Бу ўлканинг афсонавий табиати, мўътадил ҳавоси ҳар қандай кишини лол қолдириб, ўзига мафтун қилади. Шундан бўлса керак, бу ернинг ҳавоси, шифобахш суви мени даволади. Ҳеч қандай дори-дармонсиз тетиклашдим. Кавказ орти ўлкасидаги Домбай, Архыз, Медовый водопад каби сайёҳлик комплексларига қилган саёҳатим бир умр эсимда қоладиган бўлди. Энди йил мобайнида соғлиғимдан шикоят қилмай яшайман. Ана шундай жаннатмакон ўлкада ўзбекистонликларнинг сиҳатгоҳи бўлиши ҳар бир ватандошимиз учун катта шарафдир.\nЎзбекистон давлат жаҳон тиллари университети кафедра мудири:\n— Ҳар йили 21 кун айнан шу сиҳатгоҳда дам олиб кетаман ва ўн бир ой соғлом, тетик юраман. Бу ўлканинг минг дардга даво дарахтлари ҳамда арчазорларидан чиққан кислород одамнинг барча дардини олади. Унинг жазирама иссиқ фаслда, айнан саратон ва асад ойларида ҳам мўътадил ҳавоси, кунора ёққан давобахш ёмғири кишига роҳат бағишлайди. Бу ерга келган дам олувчиларнинг миллати ва ирқидан қатъи назар, хушмуомала кишиларнинг бир-бирига бўлган муносабатини кўриб, инсонийликнинг энг юксак намунаси шу ерда томир отгандек туюлади.\nҲа, бугун “Ўзбекистон” сиҳатгоҳида дам олаётган кишиларнинг қай бири билан суҳбатлашманг, уларнинг барчаси бу жаннатмакон ўлкада даволанганларидан мамнун. Ҳаммадан ҳам бу ерда олиб борилаётган туб ўзгаришлар ватандошимизнинг фахри ва ғуруридан далолатдир.\n94\tЧоп этиш PDF


Фарғона шаҳар Бурса кўчасида истиқомат қилувчи фуқаро Ҳабибахон Усмонованинг Ўзбекистон Республикаси Президенти виртуал қабулхонасига қилган мурожаати тўлиқ ўрганиб чиқилди.Аниқланишича, Ҳабибахон Усмонованинг қизи Наргиза Убайдуллаева 2011 йилдан буён Фарғона шаҳар тиббиёт бирлашмасининг реанимация бўлимида кома ҳолатда даволаниб келинмоқда.\nБемор Наргиза Убайдуллаеванинг касаллик тарихи қуйидагича бошланган. Бемор 2011 йилнинг 27 ноябрида соат 06:25 да Фарғона шаҳар марказий шифохонаси туғруқ бўлимига олиб келинган. Навбатчи шифокорлар — Р.Э.Мамасиддиқов ва З.А.Усмоновалар томонидан бемор кўрикдан ўтказилиб, қуйидаги ташхис қўйилган: Ҳомиладорлик - 2, 38 ҳафта, туғруқ - 2, туғруқнинг биринчи даври. Асоратланган акушерлик анамнези (бачадон чандиғи). Камқонликнинг оғир даражаси.\nШундан сўнг шифокорлар бачадон чандиғи носозлиги, туғруқ травматизмининг олдини олиш мақсадида ҳаётий кўрсатмага кўра, шошилинч равишда туғруқни оператив йўл билан олиб бориш зарурлигини беморнинг қариндошларига тушунтиришган. Бемор шошилинч операцияга тайёрланиб, шу куннинг ўзида соат 07:00 да операция хонасига ўтказилган. Операция пайтида беморда ўткир нафас ва юрак етишмовчилиги сабабли, нафас ва юрак фаолияти тўхташи кузатилган. Юрак фаолияти икки бора тўхташи кузатилиб, кўрилган реанимацион чоралардан сўнг операция давом эттирилган ва соат 09:15 да якунланган. Шундан кейин бемор сунъий нафас олиш аппарати ёрдамида, интенсив даволаш мақсадида реанимация бўлимига ўтказилган.\nУнинг аҳволи оғирлашганлиги сабабли, 2011 йил, 28 ноябрь куни соат 05:45 да вилоят мутахассилари иштирокида қайта операцияга олинган. Унда релапаротомия, бачадон ампутацияси, ички ёнбош артерияларини боғлаш ва қорин бўшлиғини дренажлаш операцияси бажарилган.\n2012 йилнинг апрель ойидан беморга I гуруҳ ногиронлиги белгиланди. Фарғона шаҳар Бандликка кўмаклашиш ва аҳолини ижтимоий муҳофаза қилиш марказининг тавсияга асосан, Фарғона шаҳар ҳокимининг 2012 йил 16 июлдаги қарори билан Ҳабибахон Усмонова беморга васий ҳомий этиб тайинланиб, унга 405 минг сўм миқдорида нафақа белгиланган. Бемор Н.Убайдуллаева эса реанимация бўлимида алоҳида хонада парвариш қилинмоқда. Ҳозирги кундаги ташхиси: Сурункали вегетатив ҳолат, оёқ ва қўл бўғимлари контрактураси, мушаклар дистрофияси. Темир танқислик камқонлигининг ўрта оғир даражаси.\nФарғона шаҳар ҳуқуқ-тартибот органлари тмонидан текширув ўтказилиб, тиббиёт бирлашмасининг икки нафар шифокори — реаниматолог-анестезиолог Райим Қорабоев ва врач гинеколог Раҳмат Мамасидиқовларга нисбатан ушбу даволаш жараёнида йўл қўйган камчиликлари учун жиноий жавобгарлик белгиланган ва қонуний чоралар кўрилган.\nАйни кунларда бемор Наргиза Убайдуллаеванинг умумий аҳволи турғун беҳуш, бўғимлар деформацияланган, мускуллар атрофияланган. Нафас олиши трахеостомик найча орқали, вақти-вақти билан юқори нафас йўллари электр сўрғич ёрдамида санация қилиб турилади. Ўпкаларда суст везикуляр нафас, гемодинамика стабил. Озиқланиши ошқозон зонди орқали. Диурез уретрал катетр ёрдамида.\nРеспублика ишчи гуруҳи ва вилоят Соғлиқни сақлаш бошқармаси раҳбариятининг бемор Н.Убайдуллаевани амалдаги қонунда белгиланган тартиб асосида “Мурувват” уйига жойлаштириш таклифи беморнинг онаси Ҳ.Усманова томонидан рад этилди.\nБемор Тошкент врачлар малакасини ошириш институти Неврология кафедраси, Андижон давлат тиббиёт институти Неврология кафедраси профессорлари, Жанубий Корея, Ҳиндистон давлатидан ташриф буюрган мутахассислар томонидан кўрикдан ўтказилиб, қўйилган ташхис ва даволаш муолажалари тўғрилиги қайд этилган.\nЖаҳон соғлиқни сақлаш ташкилоти маълумотларига кўра, дунёда юқоридаги ҳолат 0,06 фоиз ҳолларда учраб туради. Бундай касалликлар билан йиллар давомида даволанаётган беморга нисбатан ҳам маънавий, ҳам жисмоний, ҳам иқтисодий томондан жуда катта куч, эътибор ва парвариш талаб қилинади. Белгиланган тартибга асосан, ушбу беморлар босқичма-босқич равишда жадал терапия шароитидан, парваришлар амалга ошириладиган стационарлар шароитига ўтказилиши талаб этилади. Лекин, ушбу асоратдан сўнг рўй берган мураккаб вазиятни тўлиқ тушунган ҳолда, беморнинг қариндошлари талабини қондириш мақсадида ҳамда инсонийлик нуқтаи назардан бемор Н.Убайдуллаевага 6 йилдан буён фақат реанимация бўлимида шифокорлар, ҳамширалар, қолаверса, барча катта ва кичик тиббиёт ходимлари томонидан узлуксиз парвариш (озиқлантириш, санитар ишловлар, кўрпа-тўшакларни алмаштириш, чўмилтириш ва ҳ.к.) ўтказилиб келинмоқда. Жумладан, давлатимиз томонидан Фарғона вилояти ҳокимлиги, Фарғона вилояти Соғлиқни сақлаш бошқармаси, маҳалла фуқаролар йиғини кўмагида кўплаб беминнат маблағлар сарф қилиб келинмоқда.\nҲозирги кунда бемор Н.Убайдуллаевага реанимацион тиббий муолажалар давом эттирилишига кўрсатма мавжуд эмас, фақат парвариш даркор. Шундай экан, айни дамда бемор уй шароитида ёхуд “Мурувват” уйида парваришланиши мумкин.\nМуаллиф: Одилжон Умаров, Фарғона вилоят Соғлиқни сақлаш бошқармаси бошлиғи\n16:41 | 11.05.2018 776


Фахрланарли жиҳати шундаки, ушбу рўйхатда Ўзбекистон ўтган йилдаги кўрсаткичга нисбатан 16 поғона юқорилаб, 11-ўринда қайд этилган. Бу МДҲ мамлакатлари орасидаги энг яхши натижадир.\nРейтингни тузишда 140 давлатда олиб борилган ижтимоий сўров хулосалари асос қилиб олинган. Бунда фуқароларнинг хайрия тадбирлари, ҳомийлик ишларида иштирок этиши, кўмакка муҳтожларга ёрдам бериш ҳолатларига аҳамият қаратилган. Жамғарма ҳисоботига кўра, Ўзбекистон аҳолисининг қарийб 52 фоизи турли хайрия ҳаракатида қатнашса, 67 фоизи бегона инсонга кўмак беришга тайёрдир. Шунингдек, 62 фоизи ҳомийлик тадбирларида иштирок этади.\nАлбатта, бу “Charities Aid Foundation”нинг хулосаси. Аслида инсонпарварлик, муҳтожларга меҳр-мурувват кўрсатиш, йиқилганни суяш, мискинларга қўлидан келган ёрдамни аямаслик каби ноёб фазилатлар халқимизнинг қон-қонига сингиб кетганки, бизнинг назаримизда, бундай олижаноб хислатлар кўпинча кўз-кўз қилинмайди. Ҳамиша яхшиликни ўйлаб яшаган, меҳр-оқибатни одатга айлантирган, фарзандига ҳам буни ўргатишни бурчи деб билган одамларимиз эзгуликни кимгадир кўрсатиш учун эмас, балки чин юракдан, беминнат адо этади, бундан чин маънода маънавий қониқиш ҳосил қилади. Айниқса, мустақиллик шарофати билан бебаҳо қадриятларимиз, миллий анъаналаримизга кенг йўл очилгач, ана шундай хайру саховат ишлари янги поғонага кўтарилди. Масалан, ҳар йили ўтказиладиган умумхалқ хайрия ҳашарларида кексаю ёш ўз хоҳиш-иродаси билан кўчалар, хиёбонлар, муқаддас қадамжолар, қабристонлар ҳамда уларнинг ён-атрофини тартибга келтириш ишида қатнашади. Боғлар, гулзорлар, яшил ҳудудлар барпо этилади. Ёлғиз қариялар, ногиронлар, ўзгалар ёрдамига муҳтожлар, беморлар ҳолидан хабар олиниб, уларга моддий ва маънавий ёрдам кўрсатилади. Бунда маҳалла фаоллари, тадбиркорлар, саховатпеша инсонларнинг ташаббускорлиги алоҳида эътиборга лойиқ. Шуни ҳам айтиш керакки, бундай эзгу тадбирларни фақат ҳашар кунларида эмас, балки йил давомида кузатиш мумкин. Буларнинг барчаси халқимиз ўртасида ҳамжиҳатлик, бағрикенглик ришталари ҳамда тинчлик-тотувлик муҳитининг мустаҳкамланишига хизмат қилаётгани билан қадрлидир.\n“Charities Aid Foundation” жамғармасининг ўтган йилги рейтингида Ўзбекистон 27-ўринни эгаллаган эди.\nМазкур рукндаги бошқа мақолалар: « Халқимиз матонати тимсоли\tТадбиркорлик субъектлари ва илғор технологиялар »


Макияж тарихига назар… — Dilkashradio.com\nАссалому алайкум қадрдонлар. Мен Лола сизлар билан яна дийдорлашиб турганимдан бениҳоя хурсандман. Бугунги суҳбат мавзумизни макияж тарихига назар деб номладик. Дунёда хунук аёлнинг ўзи йўқ. Кўримсизлари бор холос. Бироқ ҳар бир аёл ўзини ўз ҳолатидан ҳам чиройлироқ кўрсатишни истайди. Шу истак қадимги аёлларни ҳам тинч қўймаган кўринади. Бугун аёл зотининг гўзал бўлиб қолишида ниҳоятда муҳим аҳамиятга эга бўлган косметология соҳаси тарихига назар ташлаймиз. Маълум бўлишича, косметология тарихи Грецияга бориб тақалиб «Косметика» сўзи грекчада «космейн», яъни «безак», «безатиш» сўзидан олинган экан.\nГрек асотирларида гўзаллик воситаларини ихтиро қилган маъбуда Афродита эканлиги келтирилган. Аслида эса, греклар косметикадан фойдаланишни фиръавнлардан ўрганганлиги маълум. Қадимги Грецияда юзни оқартирадиган воситалар, кўз учун қора бўёқлар урф бўлган. Киприкларини куя ёрдамида бўяган грек аёллари «туш»ни мустаҳкамлаш учун оқ мум ва тухум аралашмасини мижжалари устидан суриб қўйишган.\nЎрта асрларда косметика соҳасининг инқирозга юз тутиш даври бошланди. Бундай ҳол рўй беришида черков томонида пардоз-андоз қилиш қаттиқ қоралангани сабаб бўлган эди. Лекин бу пайтда косметика мусулмон оламини буткул забт этишга улгурган эди. Остона ҳатлаб чиқмайдиган шарқ аёллари уй шароитларида юз ва тана парвариши учун зарур бўлган махсус гўзаллик воситаларини яратадилар.\nҲарамга тушган аёл пардоз-андозга соатлаб вақт сарфлаши табиий ҳол эди. Бу даврда қўл, оёқ, юз терисини парваришлаш, киприкларни қорага бўяш, кўзларга сурма тортиш, лаб ва милкларни қизилга бўяш урф бўлган. 12 асрда биргина Бағдоднинг ўзида 5 мингга яқин гўзаллик институтлари бўлганига нима дейсиз?\nИталияда косметика оламида кескин бурилиш Уйғониш даврида юз берган. Мисол учун, Апеннин ярим оролида юз терисини ёшартириш учун қуйидаги ниқобдан фойдаланишган: ёмғир сувида юмшатилган янги сўйилган бузоқ гўшти юз терисига қўйилган. Ëзувчи Данте Алигъерининг ёзишича, бу даврда крем, малҳам, лосьон ёҳуд лаб бўёғи ва бошқа турдаги пардоз-андоз воситаларидан фойдаланмаган аёлни учратиш амримаҳол бўлган.\n16 асрда гўзал бўлишнинг венецианча услуби «мода» бўлади. Бунда пардозни бошлашдан олдин юз терисини яхшилаб сувланган губка билан артиб ташлаш лозим бўлган.\nБугунги кунда Косметика ватани деб атайдиган Францияга гўзаллик мезонлари 17 асрда Екатерина Медичининг саъй-ҳаракатлари туфайли етиб борган. Сал ўтмай, бу мамлакат «мода пойтахтига» айланди. Француз косметикасининг гуллаб яшнаган даври 18 асрга тўғри келади. Айнан шу вақтда кўз ва киприкларга катта эътибор қаратилиб, «гўзал аёлнинг юзи албатта оқ рангда бўлиши лозим» деган тушунча етакчилик қилган. 18 асрда «румяна» эпидемияси авж олади. Бу даврда қип қизил рангдаги румяналар нафақат ёноқларга, балки иякларга ҳам суртилган. Француз драматурги Поль де Кок шундай деган экан: «Сиз аёлни койишингиз, пулини кўкка совуришингиз, ҳатто хиёнат қилишингиз мумкин –аёл сизни кечиради, лекин ҳеч қачон унинг ташқи кўринишига тил теккиза кўрманг – аёл сиздан бир умрга нафратланиб қолади.» Суҳбатимиз сизга маъқул бўлди деган умиддаман. Сизни баҳорий гўзаллик тарк этмасин.\nХудожўй аёлнинг сифатлари


“Барселона” Дибалани сотиб олишга жиддий тарзда киришди » Скачать музыку бесплатно новинки музыки 2016-2017\n“Барселона” Дибалани сотиб олишга жиддий тарзда киришди\nКомментариев: 0 Просмотров: 171 Дата: 28-01-2016, 17:41 “Барселона” клуби бир неча кундан бери Туриннинг “Ювентус” клуби ҳужумчисини сотиб олишга кўп маротаба ҳаракат қилиб кўрди. Лекин италияликлар каталонияликларнинг таклифини рад этишаётганди. Бироқ бугун Sport нашри тарқатган хабарларга қараганда, “Барселона” вакиллари Пабло Дибала учун яна бир бор уриниб кўришади. Манбанинг маълум қилишича, Каталония клуби ёш иқтидор билан ёзда шартнома имзоламоқчи. Қайд этиш лозим, айни пайтда 60 миллион еврога баҳоланаётган аргентиналик футболчининг клуб билан шартномаси 2020 йилнинг ёзига қадар амалда бўлади. - деб хабар бермоқда Stadion.uz нашри.


Акмал Холмуродов: “Қўқон-1912” ўз олдига жиддий мақсадларни қўйган жамоа\n11 январь, 2017, 17:19\n“Қўқон-1912” жамоаси таркибига Жиззахнинг “Сўғдиёна” клубидан келиб қўшилган Акмал Холмуродов билан жамоадаги дастлабки таассуротлари ҳақида суҳбатлашдик. Бу ҳақда клуб расмий сайти хабар бермоқда.\n– Акмалжон жамоамизга хуш келибсиз. Қўқонга келишингиз қандай амалга ошди?\n– Мени Қўқонга жамоа бош мураббийи Нўъмон Ҳасанов таклиф қилдилар. Биз Нўъмон ака билан бир-биримизни яхши биламиз. “Пахтакор” жамоасида бирга ишлаганмиз. Бош мураббий бу йил жамоа олдига кучли олтиликка кириш вазифаси қўйилганини, келгусида режалар янада юқори эканлигини айтганларидан сўнг мен таклифни қабул қилдим. Албатта ҳар бир футболчи ўз олдига юқори мақсадларни қўйган жамоада тўп тепишни истайди.\n– Жамоанинг машғулотларида қатнашмоқдасиз, “Пахтакор”га қарши ўйинда майдонга ҳам тушдингиз. Клуб ҳақида дастлабки таассуротларингиз қандай?\n– Қўқон жамоасида мени жуда яхши кутиб олишди. Кўплаб футболчилар билан олдиндан дўстлигимиз учун жамоага киришиб кетишим қийин кечмади. Клубдаги ташкилий ишлар эса мени лол қолдирди. Ҳаммаси аъло даражада. Машғулотлар жуда қизиқарли ва жиддий тарзда ўтказилмоқда. Жамоада ҳамма аҳил-иноқ, ички муҳит ҳавас қиларли даражада. Мен ўйлайман бу йилги мавсумда Қўқонлик мухлислар ўзлари кутаётган жамоани майдонда кўришади. “Пахтакор” билан назорат ўйинида гарчи мағлубиятга учраган бўлсак ҳам ўйинимиз ёмон чиқмади. Ҳатто биз дастлаб ҳисобда олдинга чиқиб олган эдик. Биринчи бўлимни ўзидаёқ майдонда бир киши кам бўлиб қолганимиз якунда натижага ўз таьсирини ўтказди деб ўйлайман.


ҚР Мажилиси раиси Вена шаҳрида бўлиб ўтган Парламент спикерларининг Бутунжаҳон конференциясида нутқ сўзлади\n7 Сентябрь 17:05\nNUR-SULTAN. Kazinform- Қозоғистон Парламенти Мажилиси раиси Нурлан Нигматулин Вена шаҳрида бўлиб ўтган Парламентлар спикерларининг бешинчи Бутунжаҳон конференциясида маъруза қилди, дея хабар беради Kazinform.\nПарламентлар спикерларининг бешинчи Бутунжаҳон конференциясида сўзга чиққан Мажилис раиси Нурлан Нигматулин Қозоғистон раҳбариятининг кенг кўламли ислоҳотлари, шунингдек, қонунчиликни қўллаб-қувватлаши мамлакатни халқаро тамойиллар асосида ривожланишига имкон беришини таъкидлади.\nМажилис раиси Нурлан Нигматулин бошчилигидаги Парламент делегацияси Aвстриянинг Вена шаҳрида Парламент спикерларининг бешинчи Бутунжаҳон конференциясида иштирок этмоқда.\nМажилис раиси кўп томонлама ҳамкорликни мустаҳкамлаш, тинчлик ва барқарор ривожланишга доир парламент фаолиятига бағишланган интерактив умумий муҳокамада сўзлади.\nШу билан бирга, Нурлан Нигматулин Қозоғистонда халқаро тамойилларга мувофиқ мамлакатнинг барқарор ривожланишига йўл очадиган муҳим ташаббуслар ҳақида гапирди.\nПалата Спикерининг сўзларига кўра, Қозоғистоннинг Биринчи Президенти Нурсултон Назарбоев нуфузли давлат ва адолатли жамият қуришнинг концептуал асосини яратди.\nБугун Президент Қасим-Жомарт Тоқаев бу сиёсий курсни давом эттирмоқда.\nНурлан Нигматулин Қозоғистон жамиятининг барча соҳаларида амалга оширилаётган кенг кўламли тизимли ислоҳотлар ҳақида гапириб, жамоатчилик назорати ва фуқаролик фаоллиги, шунингдек, мамлакат раҳбарияти ташаббусларини қонуний қўллаб-қувватлаш зарурлигини таъкидлади.\n- Парламент қонунчилик даражасида ўз вақтида ислоҳотларни таъминлаш бўйича фаол иш олиб бормоқда. Масалан, сайлов қонунчилиги ва суд тизимини такомиллаштиришга қаратилган қатор муҳим қонунлар қабул қилинди. Шу билан бирга, сиёсий партиялар, тинч йиғинлар, маҳаллий ўзини ўзи бошқариш тўғрисидаги қонун ҳужжатларига кўп ўзгаришлар киритилди, - деди Мажилис раиси.\nНурлан Нигматулин ўз нутқида Қозоғистоннинг глобал ва минтақавий даражадаги тинчлик ва хавфсизликка қўшган ҳиссасига эътибор қаратди.\n- Қозоғистон Президенти Қасим-Жомарт Тоқаев замонавий муаммоларга жавобан тўғридан-тўғри БМТ Хавфсизлик Кенгашига бўйсунадиган Халқаро биологик хавфсизлик агентлигини тузишни таклиф қилди. Бу махсус тузилма биологик хавфлардан ҳимояланишга ёрдам беради. Умид қиламизки, ҳамкасбларимиз бу муҳим Қозоғистон ташаббусини фаол қўллаб -қувватлайдилар, - деди Мажилис раиси.\nНурлан Нигматулин, шунингдек, Aфғонистонда тинчлик ва хавфсизликни тиклаш каби халқаро кун тартибининг долзарб масалаларига тўхталиб, Aфғонистонда инсонпарварлик ва озиқ -овқат инқирозининг олдини олиш бугунги кунда энг муҳим вазифа эканлигини таъкидлади.\nМажилис раиси таъкидлаганидек, ҳозирда Қозоғистон Президентининг қарори билан БМТнинг Aфғонистондаги ваколатхонаси вақтинча Қозоғистондада жойлашган.\nПарламентлар спикерларининг бешинчи Бутунжаҳон конференцияси коронавирус пандемияси бошланганидан буён тўғридан-тўғри ташкил этилган биринчи кенг кўламли Парламент форумидир.\nВена конференциясини Парламентлараро иттифоқ, Aвстрия парламенти БМТ билан ҳамкорликда ташкил этди.\nУчрашувга 90 дан ортиқ мамлакат Парламентлари спикерлари йиғилиб, халқаро Парламентнинг шошилинч чораларини талаб қиладиган устувор вазифаларни, шу жумладан, COVID-19 пандемияси ва тикланишига қарши глобал чора-тадбирларни, иқлим ўзгариши ва экологик барқарорликни, ёлғон ахборотлар тарқатишга қарши кураш, ёшларнинг сиёсатдаги иштироки, гендер тенглигини муҳокама қилиш учун йиғилишди.\nҚозоғистон Парламенти делегацияси таркибида Сенат ва Мажилис депутатлари бор.\nAвстрия Парламенти собиқ канцлер Себастьян Курцни суд қилиш учун рухсат берди


Франция бўйлаб ўтган норозилик намойишларида 400 мингга яқин киши қатнашган\n10:34 / 20.05.2016\nПолиция маълумотларига кўра, 19 май пайшанба куни бўлиб ўтган норозилик акцияларида 128 минг киши қатнашган. Аммо касаба уюшмалари меҳнат ислоҳотларига қарши намойишларда 400 минг инсон қатнашганини уқдирмоқда, деб хабар қилган Франс пресс агентлиги.\nАйтиш жоизки, Франциядаги оммавий намойиш ва юришлар мана икки ойдирки даврий равишда давом этиб келади. Намойишчилар Меҳнат қонунчилигидаги ўзгаришлардан норози эканини изҳор қилиш учун кўчаларга чиқишмоқда. Меҳнат ислоҳотлари тўғрисидаги ташаббуслар халқ томонидан салбий кутиб олинганига қарамай, Франция бош вазири Мануэль Вальс ҳужжатни парламентдаги овоз бериш жараёнисиз қабул қилди.\nЭнг йирик намойиш Парижда бўлиб ўтган, намойишчилар шаҳарнинг шарқий қисмидаги Миллатлар майдонидан жанубидаги Италия майдонигача бўлган масофани босиб ўтишган. Полицияга кўра, унда 13мингдан 14минггача одам қатнашган. Аммо ташкилотчилар бу рақам борасида ўзгача фикрда. Улар 100 минг киши иштирок этганини айтишмоқда.\nХабарларга биноан, намойишлар тинч ўтмаган. Агрессив кайфиятдаги ёшлар банклар, дўконлар ва суғурта компанияларининг витриналарини синдирган, полициячиларга петардалар, тош ва шиша идишлар улоқтирган. Бунга жавобан, тартибни сақлаш ходимлари кўздан ёш оқизувчи газ қўллашга мажбур бўлган.\nФранциянинг йирик шаҳарларида бўлган тўқнашувларда 30дан ортиқ киши қўлга олинган.


Шавкат Мирзиёев: ҳунармандчиликнинг пайдо бўлиши цивилизация сари ташланган муҳим тарихий қадам бўлди - UzNews.uz\n14 сентябрь куни Қўқон шаҳрида биринчи халқаро ҳунармандчилик фестивалининг тантанали очилиш маросими бўлиб ўтди.\nШавкат Мирзиёев барчани чин юракдан қутлаб, юртимизга, ушбу анжуманга бўлган катта ҳурмат ва эътибори учун хорижий меҳмонларга ташаккур изҳор этди, деб хабар бермоқда Президент матбуот хизмати.\n"Умумбашарий маданиятнинг ажралмас қисми бўлган халқ амалий санъати дунёдаги ҳар бир халқ ҳаётида, унинг турмуш тарзи ва қадриятлари ривожида алоҳида ўрин тутади. Инсониятнинг онгли ҳаётида ҳунармандчиликнинг пайдо бўлиши – цивилизация сари ташланган энг муҳим тарихий қадам, десак, ҳақиқатни айтган бўламиз", - деган давлатимиз раҳбари.\nШавкат Мирзиёев Ўзбекистонда ҳунармандлар меҳнати қадрланиб, ёшларнинг ҳунар ўрганиши учун кенг имкониятлар яратилаётгани, ушбу фестиваль бу соҳани янада ривожлантиришда муҳим ўрин тутишини қайд этган.\n"Ушбу халқаро фестиваль нафақат кўпмиллатли Ўзбекистон халқи, балки жаҳон ҳунармандлари, бутун дунё усталарининг катта байрами, десак тўғри бўлади", - деган Президент.\nАнжуман ўтказилаётган майдон атрофи байрамона безатилган. Қорақалпоғистон ва барча вилоятлардан келган ҳунармандлар буюмлари кўргазмаси ташкил этилган.


Одам ва Мусонинг тортишуви — KUKALDOSH.UZ\n29.03.2021 / - Мақолалар\nОдам ва Мусонинг тортишуви\nРасулуллоҳ соллаллоҳу алайҳи васаллам асҳобларига икки пайғамбарнинг тортишуви ҳақида айтиб берганлар.\nМусо алайҳиссалом Аллоҳ таолодан отамиз Одам алайҳиссалом билан учраштиришини сўрадилар. Учрашувда Одам алайҳиссаломнинг ман этилган дарахт мевасини егани, шу сабаб ўзи ва зурриётлари жаннатдан чиқарилганлигини айтиб башарият отасини маломат қилмоқчи ва баҳслашмоқчи бўлдилар.\nМусо алайҳиссаломни бу ишга ундаган сабаб нима эди?\nДунё ҳаёти қийинчилик ва машаққатдан иборат эканини биламиз. Аллоҳ таоло айтади: “Ҳақиқатан, инсонни (дин ва дунё ишларида меҳнат ва) машаққатда (бўлиш учун) яратдик”. Дунё дунё бўлибдики, меҳнат-машаққат уни тарк этмайди. Инсон ейдиган таоми, ичадиган суви, киядиган либослари ва турар жойларига машаққатлар билан эришади. Боз устига турли хил касалликларга чалинади, душманларидан жабр кўради, атрофдагилар ҳийласига учрайди. Вақти келса, фарзандлари ва яқинларидан ҳам унга озор етади.\nМусо алайҳиссалом туғилишлари биланоқ Фиръавн ва жамоасининг зуғумига учраган эдилар. Улғайиб, бир қибтийни ўлдириб қўйганларидан сўнг Мисрдан Мадянга қочиб бориб, бегона юртда саккиз ё ўн йил йил қўй боқиб юрдилар. Аллоҳнинг рисолати келгач бир томондан Фиръавннинг, бошқа бир томондан Бани Исроилнинг қайсарлиги, исён ва озорларининг жабрини кўп тортдилар. Мусо алайҳиссалом муттасил озорлардан безор бўлган чоғларида бу қийинчиликларнинг сабаби Одам алайҳиссалом ўзлари ва зурриётларини жаннатдан чиқарганлигида деб ўйлаб қолардилар. Аллоҳ таоло Одам алайҳиссаломни яратиб, жаннатни унга маскан қилган эди. Яратган Зот биргина дарахтнинг мевасини истисно қилиб жаннатнинг барча мевалари ва анҳорларидан истеъмол қилишга рухсат берган, унга: “Шубҳасиз, сен у жойда (жаннатда) оч ва яланғоч ҳам қолмайсан. Шунингдек, сен у жойда ташна ҳам бўлмайсан ва иссиқда ҳам қолмайсан”, -деб айтган эди. Одам алайҳиссалом ейиш ман қилинган дарахтдан еб Роббисига осий бўлгач, Аллоҳ таоло уни абадий роҳат диёридан қаттиқ қийинчиликлар билан ҳаёт кечирадиган машаққат диёрига туширди.\nМусо алайҳиссалом отаси Одам алайҳиссалом билан учрашган чоғида бутун башариятнинг роҳат-фароғат диёридан чиқарилиш ҳодисасини эсга олиб оталарига ёзғирдилар. Мусо алайҳиссалом Одам алайҳиссаломга одоб, виқор ва муҳаббат билан: “Сиз Аллоҳ таоло Ўз қудрат қўли билан яратган, ичингизга Ўз руҳидан пуфлаган, фаришталарни сизга сажда қилдирган, сизга жаннатни макон қилиб берган, сўнг ўз хатоингиз ила одамларни ерга туширган Одаммисиз?” — дедилар. Бу билан Одам алайҳиссаломга “Бу нарсаларнинг барчасини Аллоҳ сизга неъмат қилиб берган эди. Сиз эса уни сақлаб қола олмадингиз. Ҳолбуки бу неъматлар эвазига Аллоҳга маъсият қилмаслигингиз, Аллоҳ тақиқлаган дарахтдан тийилишингиз лозим эди”, демоқчи эдилар. Одам алайҳиссалом Мусо алайҳиссаломни таъналарига беозор таъна билан жавоб қайтардилар, меҳрибонлик, одоб ва муҳаббат билан: “Эй Мусо, сен Аллоҳ Ўз рисолати ва каломи билан танлаб олган, ичида ҳар бир нарсанинг баёни бор лавҳларни берган ва муножот учун Ўзига яқинлаштирган кишисан. Хўш, Аллоҳ таоло Тавротни мен яралишимдан қанча олдин ёзганини билдинг!” — дедилар.\nҚирқ йил олдин.\nУнда (Тавротда) “Одам Роббисига исён қилди ва адашди” дейилганини кўрдингми?\nСен Аллоҳ таоло мени яратишидан қирқ йил олдин ёзиб қуйган амални қилганим учун мени маломат этяпсанми?!\nШу ерда Пайғамбаримиз Муҳаммад соллаллоҳу алайҳи васаллам: “Одам Мусони ҳужжат билан енгди, Одам Мусони ҳужжат билан енгди!” — дедилар.\nОдам алайҳиссаломнинг жавобларидан маълум бўладики, Аллоҳ таоло Одамга ман қилинган дарахтдан еса жаннатдан чиқарилиши ҳақида хабар бермаган эди. Аллоҳ таоло унинг бу хатосини кечириши ёки жаннатдан чиқаришдан бошқа жазо бериши ҳам мумкин эди. Лекин, Аллоҳ таоло ўзидан бошқа ҳеч ким билмайдиган улуғ ҳикмат ила унга жаннатдан чиқишни тақдир этди.\nОдам алайҳиссалом ўзи ва зурриётларининг жаннатдан чиқарилишига сабаб бўлмаганини Мусо алайҳиссаломга исбот қилишга уринди.\n“Пайғамбаримиз соллаллоҳу алайҳи васаллам бу қиссани қуйдагича ҳикоя қиладилар:\n“Одам ва Мусо Роббилари ҳузурида ҳужжатлашдилар. Бас, ҳужжат келтиришда Одам Мусодан ғолиб келди. Мусо:\nСиз, Аллоҳ Ўз қўли билан яратган, ичингизга Ўз руҳидан пуфлаган, фаришталарни сажда қилдирган, жаннатидан жой берган Одамсиз. Сўнгра ўз хатойингиз ила одамларни ерга туширдингиз! — деди.\nСен, Аллоҳ Ўз Пайғамбарлигига ва Каломига танлаб олган, ичида ҳар бир нарсанинг баёни бор лавҳларни берган ва муножот учун Ўзига яқинлаштирган Мусосан. Аллоҳ Тавротни мен яралишимдан қанча олдин ёзганини билдинг? — деди.\nҚирқ йил, — деди Мусо.\nУнда: “Одам Роббисига исён қилди ва адашди”, деганини кўрдингми? — деди Одам.\nҲа, — деди Мусо.\nАллоҳ таоло мени яратишидан қирқ йил олдин ёзиб қуйган амални қилганим учун мени маломат қиляпсанми?!” — деди Одам.\nРасулуллоҳ соллаллоҳу алайҳи васаллам: “Бас, Одам ҳужжатлашишда Мусодан ғолиб келди“, — дедилар”.\nМусулмон киши Пайғамбаримиз соллаллоҳу алайҳи васаллам хабар қилган ғайб ишларни тасдиқлаши шарт. Одам алайҳиссалом ва Мусо алайҳиссалом ўрталарида бўлган бу учрашув қачон, қаерда бўлганини билмаймиз. Лекин уни бизга Пайғамбаримиз соллаллоҳу алайҳи васаллам айтганлари учун тасдиқ қиламиз.\nИкки киши ўзаро баҳслашса, ҳар бири иккинчисининг қадрини билиб, ҳурматини сақлаши, баҳсни раҳмат, одоб ва муҳаббат билан якунламоғи лозим.\nҲаёт қийинчилик, қайғу ва машаққатлардан иборат, жаннатдан бошқа ҳеч жойда кудуратсиз роҳат йўқ.\nИнсонларнинг орасида энг қаттиқ балолар Пайғамбарларга келган.\nҲар бир мусулмон қазо ва қадарга иймон келтирмоғи вожиб. Инсон шу нарсани аниқ билсинки, унга етган мусибат ё неъмат четлаб ўтиши мумкин эмасди ва уни четлаб ўтган мусибат ёки неъмат унга келиб тегмасди.\nОдам алайҳиссаломнинг жаннатдан чиқарилиши Аллоҳнинг Ўзи биладиган улуғ бир ҳикмат учун бўлган.\nШайх Абу Аммор Маҳмуд Мисрийнинг “Қисасур Росул” китобидан\n“Кўкалдош” 3-курс талабаси Содиқов Бобур таржимаси.\n Балад сураси 4- оят\n Тоҳа сураси 118-119-оятлар\n Тоҳа сураси 121-оят\n Абу Ҳурайра розияллоҳу анҳудан ривоят қилинган ҳадис. “Саҳиҳи Муслим” 2652 – ҳадис.


Қалбларда ватан меҳри – O‘zbekiston Badiiy akademiyasi\nБугун, 25 февраль куни Ўзбекистон Бадиий академияси Бадиий ижодкорлар уюшмаси Андижон вилоят бўлими галереясида ижодий кўргазманинг тантанали очилиш маросими бўлиб ўтди.\nАндижон тасвирий ва амалий санъати ижодкорларининг мамлакатимизда “Ёшларни қўллаб қувватлаш ва аҳоли саломатлигини мустаҳкамлаш йили”даги илк ижодий кўргазмаси нафосат мухлислари қалбига баҳорий руҳият ва чексиз ватан меҳрини бахш этади.\nҚалби гўзаллик, нафосат туйғусига тўла рассом ва қўли гул ҳунарманд томошабинни жаннатмакон диёримизнинг далалари-ю қиру-адирлар бағрига чорлайди.\nҚ.Ортиқов, Ш.Тошбой, М.Жумашев, Р.Эсонов, Л.Сатматов сингари мўйқалам усталари ишлаган роҳатбахш манзаралар мухлис чеҳрасига табассум, юракларга қувват беради.\nУйғониш ва янгиланиш фасли – баҳор манзараси У.Болтабоев, М.Казиев, М.Умаров, А. Каримов, А.Мамиталиев, О. Нишонов, Р. Хабибуддинов, Б.Жўраев, М.Жўраеванинг туркум рангтасвир ва амалий санъат асарларида бу мавзу ўзининг ёрқин бадиий ифодасини топган.\nИнсониятнинг буюк уйғониш давридан садо берувчи Р.Уразовнинг соҳибқирон А.Темур. Ш.Бекмуродованинг темурий маликалар, Р.Убайдуллаевнинг ҳазрати Бобур ҳаёт йўлига оид тарихий асарлари, Р.Муратовнинг фалсафий тасвирлари санъат ихлосмандларини мушоҳадага чорлайди.\nАндижон халқ амалий санъати мактаб асрлар давомида шаклланган ўзбек бадиий ҳунармандчилигининг таркибий қисмидир.\nАнъанавий миллий санъат соҳиблари – халқаро тоифадаги кулол М.Абдуваҳобов, Андижон пичоқчилик мактаби вакиллари Р.Алихўжаев, С.Неъматов ва А.Мухитдинов, ёғоч ўймакорлари Ўзбекистон халқ устаси Й. Ўтаганов ва М.Насбитдинов, ганч ўймакорлиги устаси Жаҳонгир Саидалимов, миллий созлар устаси А.Мадрахимов, қўғирчоқлар соҳибаси М.Юсупова мактаби, Андижон дўппиларининг юзлаб чеварлари ва бошқа қўли гул уста-хунармандлар бугун Андижон санъатининг халқаро нуфузини ошириш учун ўз ҳиссаларини қўшиб қелмоқда.\nТадбирни БИУ Андижон вилояти бўлими раиси Дилшодбек Юсупов кириш сўзи билан очиб берди. Тадбирда Ўзбекистон Бадиий ижодкорлар уюшмаси Андижон вилоят бўлими аъзолари, ҳунармандлар ва Ўзбекистон Бадиий академияси тизимидаги Андижон ИСМИ ўқитувчи ва ўқувчилари иштирок этдилар.\nКўргазма томошабинларга манзур бўлиб, меҳмонларга баҳорий кайфият улашди.